pythainlp/thai-wiki-dataset-v4 huggingface dataset:
หวานใจผู้ใหญ่จอม

หวานใจผู้ใหญ่จอม เป็นซีรีส์แนวสุขนาฏกรรมจินตนิยมสร้างจากนิยายชื่อเดียวกันของ naoto โดยเป็นผลงานเรื่องที่ 6 ของบริษัทไอดอลแฟคทอรี่ นำแสดงโดย ศุภพงษ์ อุดมแก้วกาญจนา และณัฐภาสน์ ตันติเสถียรชัย กำกับการแสดงโดย ทรงศักดิ์ มงคลทอง
งานสร้าง.
25 ตุลาคม พ.ศ. 2567 ทางบริษัทไอดอลแฟคทอรี่ได้ทำการปล่อยวีดีโอสั้นของงาน IDOLFACTORY PROJECT LINE UP 2525 ที่จะจัดขึ้นในวันที่ 12 มกราคม พ.ศ. 2568 โดยหวานใจผู้ใหญ่จอมเป็น 1 ในผลงานปีนี้ของทางบริษัท และเป็นการกลับมารับงานแสดงซีรีส์วายในรอบ 5 ปีของศุภพงษ์ อุดมแก้วกาญจนา หลังจากนั้นได้มีการฟิตติ้งในวันที่ 12 ธันวานคม พ.ศ. 2567 และบวงสรวงซีรีส์ในวันที่ 16 มกราคม พ.ศ. 2568 ตามลำดับ ซึ่งหลังจากการบวงสรวงแล้วก็ได้เริ่มถ่ายทำทั้งที่ใช้ระยะเวลาถ่ายทำประมาณ 4 เดือนจึงแล้วเสร็จ
จากนั้นทางบริษัทได้จัดงาน My Sweetheart Jom Gala Premiere เพื่อให้สาธารณชนรับชมตอนแรกพร้อมกับนักแสดงในวันที่ 11 พฤษภาคม พ.ศ. 2568 ก่อนออกอากาศตอนแรกทางช่องเวิร์คพอยท์ในวันที่ 16 พฤษภาคม พ.ศ. 2568
เซนนะริน

เซนนะริน (; โรมาจิ: "茜雫 凛"; : Senna Rin) เกิดวันที่ 23 กันยายน พ.ศ. 2544 เป็นนักร้อง, นักแต่งเพลง และนักวาดภาพประกอบชาวญี่ปุ่น สังกัดค่ายเพลงซาครามิวสิค ภายใต้โซนี่มิวสิกเอ็นเตอร์เทนเมนต์ญี่ปุ่น เธอเริ่มต้นเส้นทางการร้องเพลงจากการคัฟเวอร์เพลงเจป็อปและเพลงจากอนิเมะ ก่อนจะเปิดตัวในฐานะศิลปินเดี่ยวอย่างเป็นทางการเมื่อวันที่ 13 เมษายน พ.ศ. 2565 ด้วยการปล่อยแผ่นเสียงอัลบัมสั้นอันแรกในชื่อ "Dignified" และต่อด้วย 2 เพลงหลังจากนั้น ได้แก่ "dust" และ "melt" ซึ่งถูกใช้เป็นเพลงเปิดและปิดของอนิเมะเรื่อง "ตำนานวีรบุรุษกาแล็กซี" ซิงเกิลแรกของเธอชื่อ "Saihate" ถูกใช้เป็นเพลงปิดของอนิเมะเรื่อง "เทพมรณะ สงครามเลือดพันปี"
อาชีพ.
เซนนะรินเกิดที่จังหวัดฟูกูโอกะในปี พ.ศ. 2544 ในปี พ.ศ. 2562 เธอเริ่มเปิดช่องยูทูบและเริ่มอัปโหลดวิดีโอคัฟเวอร์เพลงญี่ปุ่นยอดนิยม โดยส่วนใหญ่เป็นเพลงที่ใช้ในอนิเมะ
เมื่อต้นปี พ.ศ. 2565 เซนนะรินได้ปล่อยเพลงล่วงหน้าจากแผ่นเสียงอัลบัมสั้นทั้งหมด 3 เพลง ซึ่งแต่ละเพลงถูกใช้ในโปรเจกต์ความร่วมมือที่แตกต่างกัน เพลงแรก "dust" ปล่อยเมื่อวันที่ 3 มีนาคม พ.ศ. 2565 ใช้เป็นเพลงเปิดในอนิเมะเรื่อง "ตำนานวีรบุรุษกาแล็กซี" เพลงที่สอง "BEEP" ปล่อยเมื่อวันที่ 7 มีนาคม พ.ศ. 2565 ใช้เป็นเพลงธีมใน "เจ สปอร์ต รักบี้ 2022" ส่วนเพลงที่สาม "melt" ปล่อยเมื่อวันที่ 13 มีนาคม พ.ศ. 2565 ใช้เป็นเพลงปิดของอนิเมะเรื่อง "ตำนานวีรบุรุษกาแล็กซี" เช่นกัน
เมื่อวันที่ 13 มีนาคม พ.ศ. 2565 เซนนะรินได้เข้าร่วมงานแสดงสดของ “Hiroyuki Sawano LIVE [nZk]007” ที่ศูนย์การประชุมนานาชาติโตเกียว โดยภายในงานมีการแสดงจากเธอและนักร้องรับเชิญคนอื่นๆ และต่อมาได้มีการสตรีมงานนี้ให้กับผู้ชมในต่างประเทศอีกด้วย
การแสดงของเซนนะรินบนยูทูบได้รับความสนใจจากฮิโรยูกิ ซาวาโนะ นักแต่งเพลงและโปรดิวเซอร์ชื่อดังชาวญี่ปุ่น จนนำไปสู่การที่เขาเป็นโปรดิวเซอร์ให้กับผลงานแผ่นเสียงอัลบัมสั้นที่เปิดตัวของเธอในชื่อ "Dignified" ซึ่งวางจำหน่ายเมื่อวันที่ 13 เมษายน พ.ศ. 2565 และติดอันดับที่ 59 บนออริคอน
คอนเสิร์ตไลฟ์ครั้งแรกของเซนนะรินในชื่อ "HIGH FIVE 2022" จัดขึ้นเมื่อวันที่ 15 เมษายน พ.ศ. 2565 ที่บ้านเกิดของเธอในจังหวัดฟูกูโอกะ ต่อมาเมื่อวันที่ 18 มิถุนายน พ.ศ. 2565 เธอได้จัดคอนเสิร์ตเดี่ยวครั้งแรกในชีวิต ณ Anime Village เมืองญิดดะฮ์ ประเทศซาอุดีอาระเบีย โดยมีการแสดงทั้งหมด 16 เพลง เซนนะรินยังได้ร่วมแสดงในงานอนิเมธอน 2022 ซึ่งเป็นงานประชุมอนิเมะที่จัดขึ้นในเดือนสิงหาคม พ.ศ. 2565 ณ เมืองเอดมันตัน ประเทศแคนาดา นอกจากนี้ เธอยังเข้าร่วมแสดงคอนเสิร์ตที่ Shibuya WWWX เมื่อวันที่ 7 ตุลาคม พ.ศ. 2565 อีกด้วย
เซนนะรินปล่อยซิงเกิลแรกของเธอ "Saihate" เมื่อวันที่ 23 พฤศจิกายน พ.ศ. 2565 ซึ่งถูกใช้เป็นเพลงปิดของอนิเมะเรื่อง "เทพมรณะ สงครามเลือดพันปี" ซิงเกิลที่สองของเธอ "S9air" วางจำหน่ายเมื่อวันที่ 29 พฤศจิกายน พ.ศ. 2566 และถูกใช้เป็นเพลงเปิดของอนิเมะเรื่อง "โปรโตคอลสีฝนของเรา" อัลบั้มสตูดิโอแรกของเธอในชื่อ "ADRENA" ออกจำหน่ายเมื่อวันที่ 15 พฤษภาคม พ.ศ. 2567 ส่วนเพลง "Kontinuum" ของเธอจะถูกใช้เป็นเพลงปิดของอนิเมะเรื่อง "ผมจะต้องเป็นฮีโร่เอ็กซ์" ในปี พ.ศ. 2568
แนวเพลงและอิทธิพลทางดนตรี.
เซนนะรินถูกนิยามว่าเป็น “นักร้องป๊อปรุ่นใหม่” โดยได้รับการอธิบายว่ามีน้ำเสียงแหบที่มีเสน่ห์และนุ่มนวล อีกทั้งยังถูกกล่าวถึงว่าเป็นนักร้องที่มี “โทนเสียงต่ำเป็นเอกลักษณ์และให้ความรู้สึกโปร่งใส”
กรุงซุ่นเทียน

กรุงซุ่นเทียน  เป็นเขตปกครองของราชวงศ์หมิง และราชวงศ์ชิง
ประวัติศาสตร์.
สมัยราชวงศ์หยวน เรียกว่าต้าตู ต่อมายุคราชวงศ์หมิง รัชศกหงอู่ปีแรก (ค.ศ. 1368) เดือน 8 ถูกเปลี่ยนชื่อเป็นนครเป่ยผิง และในเดือน 10 ขึ้นต่อมณฑลซานตง รัชศกหงอู่ปีที่ 2 (ค.ศ. 1369) ย้ายไปอยู่ใต้สำนักจงซูเป่ยผิง ปีต่อมาได้มีการสร้างวังเอี้ยนอ๋อง
รัชศกหย่งเล่อปีแรก (ค.ศ. 1403) สมเด็จพระจักรพรรดิเฉิงจู่โปรดเกล้าฯ ให้สถาปนานครเป่ยผิงเรียกว่าเป่ยจิง แปลว่า "ราชธานีเหนือ" พระราชทานนามใหม่ว่ากรุงซุ่นเทียน ซึ่งเทียบกับหนานจิงที่เป็น "ราชธานีใต้" คือกรุงอิ้งเทียน
หย่งเล่อปีที่ 19 (ค.ศ. 1421) มีการย้ายราชธานีทางใต้จากกรุงอิ้งเทียน ขึ้นมายังกรุงซุ่นเทียนภาคเหนือ อย่างเป็นทางการ โดยเหตุการณ์นี้ถูกเรียกว่า "หย่งเล่อย้ายราชธานี (永乐迁都)"
สมัยราชวงศ์ชิง แผ่นดินเฉียนหลง มีการแบ่งเขตปกครองออกเป็น 4 เขตบริหาร และ และ 24 จังหวัด (州, โจว) และอำเภอ (县, เซี่ยน) โดยเจ้าเมือง ค่อยดูแลเรื่องของชาวฮั่น และกลุ่มชาติพันธุ์อื่นๆ แต่ถ้าเป็นเรื่องของชาวแมนจู ในระบบชนชั้น 8 กองธง จะอยู่ภายใต้การบริหารของหน่วยบัญชาการเก้าประตู (九门提督衙门)
เขตปกครอง.
《พงศาวดารชิง》：
แหล่งข้อมูล.
<templatestyles src="Refbegin/styles.css" />
ปิ่นอนงค์

ปิ่นอนงค์ เป็นละครโทรทัศน์ไทยที่ผลิตโดยมุมใหม่ซึ่งเป็นบริษัทในเครือกันตนา ออกอากาศทางช่อง 7 ทุกวันศุกร์ - อาทิตย์ เวลา 20.25 น. (เวลามาตรฐานไทย) ตั้งแต่วันที่ 15 มิถุนายน – 3 สิงหาคม พ.ศ. 2555 นำแสดงโดยศุกลวัฒน์ คณารศและพีชญา วัฒนามนตรี เป็นละครที่ได้รับเรตติ้งสูงสุดของสถานีในปี พ.ศ. 2555
ในปี พ.ศ. 2565 กันตนาได้นำละครเรื่องนี้กลับมาสร้างใหม่อีกครั้ง กำกับการแสดงโดยอนุวัฒน์ ถนอมรอด นำแสดงโดยพงศกร เมตตาริกานนท์และรณิดา เตชสิทธิ์ ออกอากาศทางช่อง 3 เอชดี
งานสร้าง.
ปิ่นอนงค์เวอร์ชั่นปี พ.ศ. 2568 ได้จัดพิธีบวงสรวงละครที่สตูดิโอกันตนา รัชดา เมื่อวันที่ 23 กันยายน พ.ศ. 2565 พร้อมกับละครเรื่อง ป่านางเสือ และนรสิงห์
ดุจตะวันดั่งภูผา

ดุจตะวันดั่งภูผา เป็นละครโทรทัศน์ไทยที่ออกอากาศทางช่อง 7 ทุกวันจันทร์และอังคาร เวลา 20:25 น. (เวลามาตรฐานไทย) ตั้งแต่วันที่ 26 พฤศจิกายน พ.ศ. 2555 ถึงวันที่ 8 มกราคม พ.ศ. 2556 จำนวน 13 ตอน
สรุปเนื้อเรื่อง.
เพื่อสืบหาสาเหตุการตายของบิดา ไท (ศิวัฒน์ โชติชัยชรินทร์) ชายหนุ่มที่เป็นผู้ดูแลสวนสัตว์จึงได้เข้ามาเป็นลูกน้องในแก๊งเจ้าพ่อบุ๊น (ชูชัย บุษราคัมวงษ์) และนั่นทำให้เขาได้พบกับความจริง
จอห์น โพเดสตา

จอห์น เดวิด โพเดสตา (เกิด 8 มกราคม ค.ศ. 1949) เป็นนักการเมืองชาวอเมริกัน เป็นนักกฎหมาย นักกิจกรรมทางการเมือง และที่ปรึกษาชาวอเมริกัน มีบทบาทสำคัญในพรรคเดโมแครตของสหรัฐอเมริกา และเคยดำรงตำแหน่งในรัฐบาลของประธานาธิบดีบิล คลินตัน บารัค โอบามา และโจ ไบเดน
โพเดสตาเป็นที่รู้จักในฐานะผู้ร่วมก่อตั้ง Center for American Progress ซึ่งเป็นองค์กรวิจัยเชิงนโยบาย (Think Tank) แนวเสรีนิยมที่มีอิทธิพลสูง และยังเคยดำรงตำแหน่งหัวหน้าคณะกรรมการหาเสียงของฮิลลารี คลินตัน ในการเลือกตั้งประธานาธิบดีสหรัฐฯ ปี 2016
ประวัติ.
ชีวิตช่วงต้นและการศึกษา
จอห์น โพเดสตา เกิดที่เมืองชิคาโก รัฐอิลลินอยส์ สหรัฐอเมริกา ในครอบครัวลูกครึ่งอิตาเลียน-กรีก เขาเติบโตในย่านชานเมืองที่เต็มไปด้วยแรงงานอพยพ และได้รับอิทธิพลจากบรรยากาศทางการเมืองตั้งแต่วัยเด็กโดยจอห์นจบการศึกษาระดับปริญญาตรีจาก วิทยาลัยน็อกซ์ และสำเร็จการศึกษาด้านกฎหมายจาก มหาวิทยาลัยจอร์จทาวน์
เส้นทางการเมือง.
รัฐบาลบิล คลินตัน
โพเดสตาเข้าร่วมทำงานในรัฐบาลคลินตันในช่วงปี 1993 และในปี 1998 ได้รับแต่งตั้งให้ดำรงตำแหน่ง หัวหน้าคณะเจ้าหน้าที่ประจำทำเนียบขาว (White House Chief of Staff) จนถึงสิ้นสุดวาระของคลินตันในปี 2001
Center for American Progress
ในปี 2003 เขาก่อตั้งองค์กร Center for American Progress (CAP) องค์กรด้านนโยบายที่สนับสนุนแนวทางเสรีนิยมแบบก้าวหน้า มีบทบาทสำคัญในการวางกรอบนโยบายสาธารณะสำหรับพรรคเดโมแครต
รัฐบาลบารัค โอบามา
ในปี 2014 โพเดสตาได้รับแต่งตั้งให้เป็น ที่ปรึกษาอาวุโสของประธานาธิบดีบารัค โอบามา โดยรับผิดชอบด้านนโยบายเกี่ยวกับพลังงานสะอาดและการเปลี่ยนแปลงสภาพภูมิอากาศ
การเลือกตั้งปี 2016
โพเดสตาเป็นหัวหน้าคณะกรรมการหาเสียงของ ฮิลลารี คลินตัน ในการเลือกตั้งประธานาธิบดีปี 2016 เขาได้รับความสนใจจากสื่อมวลชนทั่วโลกเมื่ออีเมลส่วนตัวของเขาถูกแฮกและเผยแพร่โดย WikiLeaks
รัฐบาลโจ ไบเดน
ในปี 2022 จอห์น โพเดสตาได้รับแต่งตั้งเป็น ที่ปรึกษาอาวุโสด้านการดำเนินโครงการพลังงานสะอาด ภายใต้กฎหมาย Inflation Reduction Act c]tต่อมาในปี 2024 เขาได้รับการแต่งตั้งเป็น ผู้แทนพิเศษประธานาธิบดีด้านสภาพภูมิอากาศ (U.S. Special Presidential Envoy for Climate) สืบต่อจาก จอห์น เคร์รี
ชีวิตส่วนตัว.
จอห์น โพเดสตา สมรสกับ แมรี โฮแกน โพเดสตา ซึ่งเป็นนักกฎหมายเช่นกัน ทั้งคู่มีลูกสองคน ครอบครัวโพเดสตามีบทบาทในแวดวงนโยบายและกิจกรรมทางการเมืองอย่างต่อเนื่อง น้องชายของเขา โทนี โพเดสตา เป็นนักล็อบบี้ยิสต์ที่มีชื่อเสียงในกรุงวอชิงตัน ดี.ซี.
มะลิกุศศอเลียะห์

สุลต่านมะลิกุศศอเลียะห์ (#เปลี่ยนทาง) เป็นชาวอาเจะฮ์ที่สถาปนารัฐมุสลิมแห่งแรกคือรัฐสุลต่านสมุทรปาไซในปี ค.ศ. 1267 พระนามเดิมของพระองค์คือมารา ซีลู, เมระฮ์ ซีลู หรือมือระฮ์ ซีลู กล่าวกันว่าพระองค์ทอดพระเนตรเห็นมดขนาดใหญ่เท่าแมว จึงจับมันมากิน พระองค์ตั้งชื่อสถานที่นี้ว่า ซามูเดอรา หมายถึงมหาสมุทรในภาษาสันสกฤต (สมุทร) ภายหลังพระเจ้ามารา ซีลูเข้ารับอิสลาม และได้รับพระนามอัยยูบิดว่า อัลมะลิกุศศอเลียะห์ พระองค์สมรสกับพระธิดาของอาณาจักรเปอร์ลัก (รัฐสุลต่านปือรือลัก) เพื่อนบ้าน และมีพระราชโอรสสองพระองค์ ฮีกายัตราจา-ราจาปาไซรายงานว่า พระองค์พบกับนบีมุฮัมมัดในความฝัน จึงเปลี่ยนมานับถือศาสนาอิสลาม ข้อมูลอีกแหล่งอ้างว่าเจ้าชายมาลิกจากอาเจะฮ์เดินเรือข้ามทะเลไปยังเบอรูวัซ (กังกาเนอการา) และสถาปนารัฐสุลต่านที่นั่น
การเข้ามาของอิสลาม.
ตามคำกล่าวของสภาอิสลามแห่งวิกตอเรีย นักประวัติศาสตร์โต้แย้งว่า "ในช่วงต้นคริสต์ศตวรรษที่ 9 พ่อค้าและลูกเรือชาวอาหรับ (และมุสลิมคนอื่น ๆ) เริ่มครอบครองเหนือหนานไห่ (กว่างโจว) หรือเส้นทางการค้าเอเชียตะวันออกเฉียงใต้" อย่างไรก็ตาม สุสานของมะลิกคือหลักฐานที่เก่าแก่ที่สุดเท่าที่ทราบเกี่ยวกับการก่อตั้งในเอเชียตะวันออกเฉียงใต้ ซึ่งระบุว่าพระองค์สวรรคตใน ค.ศ. 1297#เปลี่ยนทาง
ดาวประกาศิต

'ดาวประกาศิต"  หรืออีกชื่อคือ "ศึกจิ้งจอกฟ้า" (Leo and Sirius) เป็นละครโทรทัศน์แนวกำลังภายในกึ่งแฟนตาซี ผลิตโดยช่องทีวีบี ในปีพ.ศ. 2530 (1987) นําแสดง หลิวเต๋อหัว, เส้าเหม่ยฉี, หลอลี่เอ๋อ และ หลีฮั่นฉือ ละครเรื่องนี้เป็นละครโทรทัศน์ตอนยาวเรื่องสุดท้ายของ หลิวเต๋อหัว ก่อนที่เขาจะไม่ต่อสัญญากับทางช่อง ทีวีบี และลาออกจากงานแสดงทางทีวี เป็นผลให้ละครเรื่องนี้ถูกดองห้ามออกอากาศทางจอทีวีในฮ่องกงเป็นเวลานานกว่า 24 ปี (ค.ศ. 1987-2011) แต่โชคยังดีที่มีการลงเป็นม้วนเทปวิดีโอให้เช่าดูแทน
และมีโอกาศออกอากาศในต่างประเทศ เช่น เวียดนาม, ไทย และ สิงคโปร์ เป็นต้น
เนื้อเรื่องย่อ.
ดาวหมาป่า ได้หนีจากสวรรค์มาบนโลกมนุษย์และสร้างความชั่วร้าย จนดาวสิงห์โต ต้องลงจากสววรค์เพื่อมาปราบดาวหมาป่า แต่ต้องออกตามหาอาวุธสองอย่างนี้ คือ คันธนู กับ กริซวิมาร ให้มาเจอกันจะได้รับพลังจากดาวสิงห์โต เพื่อปราบดาวหมาป่า
ปัญหาการออกอากาศในฮ่องกง.
ช่วงกลางปีพ.ศ. 2529 (1986) หลิวเต๋อหัว ถูกกล่าวหาจากช่องทีวีบี ว่าเป็นนักแสดงกบฏ เขาถูกทางช่องแช่เย็น(ไม่ป้อนงานละคร) นานกว่าหนึ่งปี หลังจากละครเรื่อง ลิขิตฮ่องเต้ ออกอากาศวันที่ 9 มิถุนายน ถึง 4 กรกฎาคม ค.ศ. 1986 ทางทีวีบีก็ไม่ป้อนงานละครแก่หลิวเต๋อหัว อีกเลย
จนกระทั่งเมื่อสัญญาการเป็นนักแสดงจอแก้วกับทางช่องทีวีบีของ หลิวเต๋อหัว ใกล้จะหมดลง ทางทีวีบีเลยมอบหมายงานละครให้เขาแสดงเป็นพระเอกในเรื่อง ดาวประกาศิต 
ระหว่างการถ่ายทำละครเรื่องนี้ ทางช่องทีวีบีมีข้อต่อร้องกับหลิวเต๋อหัว โดยจะให้เขาต่อสัญญาเป็นนักแสดงกับทางช่องอีกสองปี แต่ทว่าทางฝ่ายชายตัดสินใจอย่างเด็ดขาดที่จะไม่ต่อสัญญาการเป็นนักแสดงจอแก้วอีกต่อไป เพราะเขาต้องการหันไปทุมเทกับการเล่นหนังใหญ่อย่างเต็มที่
เมื่อละครถ่ายเสร็จสิ้นลงในกลางปีพ ศ. 2530 (1987) หลิวเต๋อหัว ก็อำลาช่องทีวีบีทันที ทางทีวีบีโกรธมาก จึงดองละครเรื่องนี้ที่เขาแสดงให้กับทางช่องซึ่งถือว่าเป็นละครตอนยาวเรื่องสุดท้ายของเขา ไม่ให้ออกอากาศทางหน้าจอทีวีในฮ่องกง นานมากกว่า 24 ปี (แต่ให้ไปลงเป็นม้วนวีดีโอให้เช่าแทน)
จนกระทั่งได้ออกอากาศครั้งแรกทางทีวีในฮ่องกง เมื่อวันที่ 28 พฤษภาคม พ.ศ.2555 - 15 มิถุนายน พ.ศ.2555 ทางช่อง TVB Classic
ออกอากาศในต่างประเทศ.
ถึงแม้จะถูกดองไม่ให้ออกอากาศในฮ่องกง แต่ทว่าละครเรื่องนี้ ได้มีการออกอากาศในต่างประเทศ
หมายเหตุ.
ในปีค.ศ. 1987 ละครเรื่อง ดาวฟ้าประกาศิต ถือเป็นละครตอนยาวเรื่องสุดท้ายในชีวิตของ หลิวเต๋อหัว
แต่ทว่าในปีค.ศ. 1992 เขาได้กลับมารับเล่นละครให้กับช่องทีวีบีอีกครั้ง แต่ครั้งนี้ไม่ใช่ละครตอนยาว แต่เป็นการรับเล่นละครตอนสั้นเป็นตอน ๆ ความยาวตอนละ 40-45 นาที ในเรื่อง มนต์เพลงม่านมายา (現代愛情戀曲 1992) โดยเขารับแสดงในตอนที่ 7 และตอนที่ 9 เท่านั้น
และในปีเดียวกัน เขาได้แสดงเป็น เอี้ยก้วย อีกครั้งให้กับช่องทีวีบี ในภาพยนตร์โทรทัศน์เรื่อง เจาะเวลาหาอดีต (The Thief of Time 1992) ความยาว 95 นาที
วิกตอร์ นัสตาแชวสกึย

วิกตอร์ นัสตาแชวสกึย (10 สิงหาคม ค.ศ. 1957 – 1 มกราคม ค.ศ. 2025) เป็นนักฟุตบอลยูเครนโซเวียตผู้เล่นเป็นกองหน้า นัสตาแชวสกึยเสียชีวิตในวันที่ 1 มกราคม ค.ศ. 2025 ด้วยอายุ 67 ปี
จังหวัดเอสแฟฮอน

จังหวัดเอสแฟฮอน ) เป็นหนึ่งใน 31 จังหวัดของประเทศอิหร่าน มีเมืองหลักคือ เอสแฟฮอน
จังหวัดนี้ตั้งอยู่ใจกลางประเทศใน ภูมิภาค 2 โดยมีสำนักงานเลขานุการอยู่ในเมืองเอสแฟฮอน
ธนาคารประเทศอินโดนีเซีย

ธนาคารประเทศอินโดนีเซีย (Bank Indonesia) เป็นธนาคารกลางของประเทศอินโดนีเซีย มีหน้าที่กำหนดและดำเนินนโยบายการเงินเพื่อรักษาเสถียรภาพทางเศรษฐกิจของประเทศ โดยเฉพาะด้านค่าเงินรูปียะฮ์ รูปแบบของนโยบายการเงิน และระบบเงินตราโดยรวม
ธนาคารประเทศอินโดนีเซียก่อตั้งเมื่อ ค.ศ. 1953 หลังจากที่อินโดนีเซียได้รับเอกราชจากเนเธอร์แลนด์ โดยได้เปลี่ยนสถานะจากสาขาของ “De Javasche Bank” ซึ่งเคยเป็นธนาคารกลางในยุคอาณานิคมให้กลายเป็นธนาคารกลางของประเทศอย่างเป็นทางการ
ธนาคารประเทศอินโดนีเซียเป็นองค์กรอิสระที่ไม่ขึ้นกับรัฐบาลโดยตรง มีสถานะพิเศษตามรัฐธรรมนูญของอินโดนีเซีย และอยู่ภายใต้การกำกับของสภาแห่งชาติ โดยมีผู้ว่าการธนาคารประเทศเป็นผู้บริหารสูงสุด
จังหวัดกีลอน

จังหวัดกีลอน  เป็นหนึ่งใน 31 จังหวัดของอิหร่าน อยู่ทางตะวันตกเฉียงเหนือของประเทศ มีเมืองหลักคือเมืองแรชต์ จังหวัดนี้ตั้งอยู่ริมชายฝั่งทะเลแคสเปียน ในเขตภูมิภาค 3 อยู่ทางตะวันตกของจังหวัดมอแซนแดรอน ทางตะวันออกของจังหวัดแอร์แดบีล และทางเหนือของจังหวัดแซนจอน และจังหวัดแกซวีน มีอาณาเขตติดกับประเทศอาเซอร์ไบจาน ทางทิศเหนือ
พระเจ้ามังฆ้องแห่งมเยาะอู้

พระเจ้ามังฆ้องแห่งมเยาะอู้ (, ; ค.ศ. 1477–1531) เป็นกษัตริย์แห่งอาณาจักรมเยาะอู้ใน ค.ศ. 1521 ถึง 1531 พระองค์เป็นพระราชโอรสในพระเจ้า Dawlya (ครองราชย์ ค.ศ. 1482–1492) และครองราชย์ต่อจากพระเจ้า Thazata พระเชษฐา พระองค์ขึ้นครองราชย์และสมรสกับอัครมเหสีของพระเชษฐานาม Saw Nan-Hset พระองค์ถูกโค่นและถูกปลงพระชนม์จากมี่นบีน ผู้ว่าราชการตาน-ดแวในขณะนั้นเมื่อ ค.ศ. 1531
หมายเหตุ.
<templatestyles src="Reflist/styles.css" />
จังหวัดโอว์แรนเซ

จังหวัดโอว์แรนเซ  เป็นจังหวัดหนึ่งของประเทศสเปน ทางตะวันออกเฉียงใต้ของแคว้นปกครองตนเองกาลิเซีย มีอาณาเขตติดกับจังหวัดโปนเตแบดรา ทางทิศตะวันตก ติดกับจังหวัดลูโกทางทิศเหนือ ติดกับจังหวัดเลออนและซาโมรา (ซึ่งทั้งสองจังหวัดอยู่ในแคว้นกัสติยาและเลออน) ทางทิศตะวันออก และติดกับประเทศโปรตุเกสทางทิศใต้ มีพื้นที่ทั้งหมด 7,278 ตารางกิโลเมตร เป็นจังหวัดเดียวที่ไม่มีทางออกสู่ทะเลของแคว้นกาลิเซีย เมืองหลักของจังหวัด โอว์แรนเซ เป็นศูนย์กลางประชากรที่ใหญ่ที่สุด โดยพื้นที่ส่วนที่เหลือของจังหวัดส่วนใหญ่เป็นพื้นที่ชนบท
ไมดูกูรี

ไมดูกูรี (Maiduguri; "'-DOO-'-ee") เป็นเมืองหลวงและเมืองที่ใหญ่ที่สุดของรัฐบอร์โน ทางตะวันออกเฉียงเหนือของประเทศไนจีเรีย ทวีปแอฟริกา เมืองนี้ตั้งอยู่ริมแม่น้ำอึนกัดดา เมืองไมดูกูรีก่อตั้งขึ้นในปี 1907 โดยเป็นฐานทัพทหารของจักรวรรดิอังกฤษในช่วงยุคอาณานิคม ณ ปี 2022 คาดว่าเมืองไมดูกูรีจะมีประชากรประมาณสองล้านคนในเขตมหานคร
มาริโอ บาร์กัส โยซา

ฆอร์เฆ มาริโอ เปโดร บาร์กัส โยซา มาร์ควิสบาร์กัส โยซา ที่ 1 (28 มีนาคม ค.ศ. 1936 – 13 เมษายน ค.ศ. 2025) หรือที่รู้จักกันทั่วไปในชื่อ มาริโอ บาร์กัส โยซา  เป็นนักเขียนนวนิยาย นักหนังสือพิมพ์ นักเขียนความเรียง และนักการเมืองชาวเปรู บาร์กัส โยซา เป็นนักเขียนนวนิยายและนักเขียนความเรียงคนสำคัญที่สุดคนหนึ่งของภาษาสเปนและของภูมิภาคลาตินอเมริกา และเป็นนักเขียนชั้นนำคนหนึ่งในรุ่นวัยของเขา นักวิจารณ์บางคนมองว่าเขามีอิทธิพลระดับนานาชาติที่ยิ่งใหญ่กว่าและมีผู้อ่านทั่วโลกมากกว่านักเขียนคนอื่น ๆ ในยุคเฟื่องฟูของวรรณกรรมลาตินอเมริกา ใน ค.ศ. 2010 เขาได้รับรางวัลโนเบลสาขาวรรณกรรม "จากการพรรณนาสาธกโครงสร้างอำนาจและภาพอันเฉียบคมของการต่อต้าน การก่อการกำเริบ และความพ่ายแพ้ของปัจเจกบุคคล" นอกจากนี้เขายังได้รับรางวัลโรมูโล กาเยโกส ใน ค.ศ. 1967, รางวัลเจ้าชายแห่งอัสตูเรียส ใน ค.ศ. 1986, รางวัลมิเกล เด เซร์บันเตส ใน ค.ศ. 1994, รางวัลเยรูซาเลม ใน ค.ศ. 1995, รางวัลการ์โลส ฟูเอนเตส ใน ค.ศ. 2012 และอิสริยาภรณ์ปาโบล เนรูดา สำหรับคุณประโยชน์ด้านศิลปะและวัฒนธรรม ใน ค.ศ. 2018 ใน ค.ศ. 2021 เขาได้รับการคัดเลือกเข้าสู่อากาเดมีฟร็องแซซ
บาร์กัส โยซา เริ่มมีชื่อเสียงไปทั่วโลกในคริสต์ทศวรรษ 1960 จากนวนิยายเรื่องต่าง ๆ เช่น "ลาซิวดัดอีโลสเปร์โรส" (ค.ศ. 1963), "ลากาซาเบร์เด" (ค.ศ. 1966) และหนึ่งในผลงานชิ้นเอกอย่าง "กอนเบร์ซาซิออนเอนลากาเตดรัล" (ค.ศ. 1969) เขาเขียนวรรณกรรมหลากหลายประเภท รวมทั้งงานวิจารณ์วรรณกรรมและงานหนังสือพิมพ์ นวนิยายของเขามีทั้งแนวตลกขบขัน แนวฆาตกรรมลึกลับ แนวประวัติศาสตร์ และแนวระทึกขวัญการเมือง นวนิยายหลายเรื่อง เช่น "ปันตาเลออนอีลัสบิซิตาโดรัส" (ค.ศ. 1973), "ลาติอาฆูเลียอีเอลเอสกริบิดอร์" (ค.ศ. 1977) เป็นต้น ได้รับการดัดแปลงเป็นภาพยนตร์
ภาพความรับรู้ของบาร์กัส โยซา ที่มีต่อสังคมเปรูตลอดจนประสบการณ์ในฐานะชาวเปรูโดยกำเนิดได้เป็นแรงบันดาลใจให้แก่ผลงานหลายเรื่องของเขา จากนั้นเขาค่อย ๆ ขยายขอบเขตงานเขียนออกไปโดยนำเสนอประเด็นจากส่วนอื่น ๆ ของโลก ในความเรียงเรื่องต่าง ๆ ของเขา บาร์กัส โยซา วิพากษ์วิจารณ์ลัทธิชาตินิยมในหลายภูมิภาคของโลก
เช่นเดียวกับนักเขียนลาตินอเมริกาหลายคน บาร์กัส โยซา มีบทบาททางการเมืองอย่างแข็งขัน แม้ว่าในช่วงแรกเขาจะสนับสนุนรัฐบาลปฏิวัติคิวบาของฟิเดล กัสโตร แต่ในเวลาต่อมาเขาก็เริ่มผิดหวังกับนโยบายของรัฐบาลดังกล่าว โดยเฉพาะอย่างยิ่งหลังจากที่เอเบร์โต ปาดิยา กวีชาวคิวบา ถูกจำคุกใน ค.ศ. 1971 จากนั้นเขาระบุว่าตัวเองอยู่ฝ่ายเสรีนิยมและมีแนวคิดต่อต้านฝ่ายซ้าย เขาลงสมัครรับเลือกตั้งเป็นประธานาธิบดีเปรูใน ค.ศ. 1990 กับแนวหน้าประชาธิปไตยซึ่งเป็นกลุ่มการเมืองฝ่ายกลาง–ขวา โดยเรียกร้องผลักดันการปฏิรูปเสรีนิยม แต่ก็แพ้การเลือกตั้งอย่างขาดลอยให้แก่อัลเบร์โต ฟูฆิโมริ นับตั้งแต่ที่เขาถอนตัวจากการมีส่วนร่วมทางการเมืองโดยตรงในเปรู บาร์กัส โยซา ก็ได้สนับสนุนนักเคลื่อนไหวและผู้สมัครรับเลือกตั้งฝ่ายขวาในระดับนานาชาติ
บาร์กัส โยซา ยังเป็นหนึ่งในผู้นำคนสำคัญยี่สิบห้าคนในคณะกรรมการสารสนเทศและประชาธิปไตยที่องค์การนักข่าวไร้พรมแดนก่อตั้งขึ้น
รายชื่อค่ายเพลงของจีเอ็มเอ็ม แกรมมี่ และจีเอ็มเอ็ม มิวสิค

บทความนี้รวบรวมรายชื่อค่ายเพลงต่าง ๆ ที่อยู่ในเครือจีเอ็มเอ็ม แกรมมี่ และ/หรือ จีเอ็มเอ็ม มิวสิค ตั้งแต่อดีตจนถึงปัจจุบัน
ค่ายเพลงในปัจจุบัน.
จีเอ็มเอ็ม มิวสิค.
ปัจจุบัน ค่ายเพลงในเครือจีเอ็มเอ็ม มิวสิค มีทั้งหมด 11 ค่าย ดังนี้
Family & Bird Box.
ศิลปินในค่ายนี้มีเพียงคนเดียว คือ เบิร์ด - ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) พ.ศ. 2565
<templatestyles src="Col-begin/styles.css"/>
เดอะ วัน เอ็นเตอร์ไพรส์ สังกัดนี้มีค่ายเพลง 2 ค่ายคือ One Music และ GMMTV RECORDS.
<templatestyles src="Col-begin/styles.css"/>
ยูจิ ซาวะ

ยูจิ ซาวะ (22 เมษายน ค.ศ. 1948 – 3 มกราคม ค.ศ. 2025) เป้นนักการเมืองชาวญี่ปุ่นในพรรคโคเมโตใหม่ สมาชิกวุฒิสภาญี่ปุ่นในสภานิติบัญญัติแห่งชาติ เขามาจากโอซากะและจบการศึกษาจากมหาวิทยาลัยเคโอ เขาได้รับเลือกในวุฒิสภาครั้งแรกใน ค.ศ. 2004 หลังทำงานที่ฟูจิเทเลวิชัน ซึ่งเขาผลิตรายการข่าวและความคิดเห็น เขาเสียชีวิตจากปอดบวมในวันที่ 3 มกราคม ค.ศ. 2025 ด้วยอายุ 76 ปี
มิสแกรนด์นนทบุรี

มิสแกรนด์นนทบุรี เป็นการประกวดนางงามประจำจังหวัด โดยคัดเลือกตัวแทนจากจังหวัดนนทบุรีไปประกวดมิสแกรนด์ไทยแลนด์ ก่อตั้งเมื่อปี พ.ศ. 2559 โดยรพีภัสร์ บวรพิศาลภัสร์
ตัวแทนจากจังหวัดนนทบุรียังไม่สามารถคว้าตำแหน่งมิสแกรนด์ไทยแลนด์มาครองได้ ตำแหน่งสูงสุดที่ได้รับจากการประกวดคือรองชนะเลิศอันดับ 5 เมื่อปี พ.ศ. 2565 โดยทิพยาภรณ์ พรมราช
ประวัติ.
ในปี พ.ศ. 2559 หลังจากที่มิสแกรนด์ไทยแลนด์เริ่มให้สิทธิ์การจัดประกวดระดับจังหวัดแก่ผู้จัดงานรายบุคคล ซึ่งจะเสนอชื่อผู้ครองตำแหน่งระดับจังหวัด 77 คนเข้าแข่งขันในเวทีประกวดระดับประเทศ ใบอนุญาตของจังหวัดนนทบุรีจึงได้ถูกมอบให้กับรพีภัสร์ บวรพิศาลภัสร์ ซึ่งจัดการประกวดมิสแกรนด์นนทบุรี ครั้งแรก เมื่อวันที่ 7 พฤษภาคม พ.ศ. 2559 ที่อำเภอบางใหญ่ และกรชุมา เขียนวาดเป็นผู้ชนะคนแรก อย่างไรก็ตาม กรชุมา ไม่สามารถเข้าร่วมประกวดในระดับประเทศได้ จึงได้ส่งรองชนะเลิศอันดับ 2 ลงประกวดแทน
การประกวดนางงามถูกข้ามไปปี พ.ศ. 2565 เนื่องจากสถานการณ์การระบาดของโควิด-19 ในประเทศไทย ทำให้ผู้จัดระดับประเทศไม่สามารถจัดงานระดับประเทศในปี พ.ศ. 2564 ได้ ผู้ชนะมิสแกรนด์นนทบุรี ประจำปี พ.ศ. 2564 ถูกส่งไปประกวด มิสแกรนด์ ไทยแลนด์ประจำปี พ.ศ. 2565 แทน
โฮอากูอิน เชอร์ชิล

โฮอากูอิน เชอร์ชิล มาร์ติเนซ (เกิด 17 ตุลาคม ค.ศ. 2002) เป็นนักเทควันโดชาวชิลี เขาได้เหรียญเงินในแพนอเมริกันเกมส์ 2023 และเข้าแข่งขันในโอลิมปิกฤดูร้อน 2024
ชีวิตช่วงต้น.
เขามาจากปูเอนเตอัลโต โดยเริ่มฝึกเทควันโดตอนอายุ 9 ขวบ เขาเป็นสมาชิกสโมสรกีฬาอาเรเตและศึกษาวิชาพลศึกษาที่มหาวิทยาลัยอันเดรสเบโย
อาชีพ.
เขาได้รับการคัดเลือกในกีฬาโอลิมปิก 2024 จากการแข่งขันคัดเลือกที่ซันโดมิงโก สาธารณรัฐโดมินิกันเมื่อเดือนเมษายน ค.ศ. 2024
ในโอลิมปิกฤดูร้อน 2024 ที่ปารีส เขาเข้าแข่งขันในประเภท 80 กก.
ออร์ฮัน เชเลบี

ออร์ฮัน เชเลบี (ค.ศ. 1412 – 29 พฤษภาคม ค.ศ. 1453) เป็นเจ้าชายในจักรวรรดิออตโตมัน ออร์ฮันเป็นหลานชายของซือเลย์มัน เชเลบี
ออร์ฮันถูกส่งเป็นตัวประกันที่คอนสเตนติโนเปิล และทางออตโตมันได้ส่งเครื่องบรรณาการให้แก่ไบแซนไทน์ในช่วงเวลาที่เขาอยู่ที่นั่น เพื่อไม่ให้เขาขัดขวางเส้นทาง ใน ค.ศ. 1453 เขาร่วมปกป้องจักรวรรดิไบแซนไทน์ในช่วงการเสียกรุงคอนสแตนติโนเปิลพร้อมกับชาวออตโตมันที่แปรพักตร์ประมาณ 600 คนที่อยู่ฝั่งของเขา พวกเขาได้รับมอบหมายให้ปกป้องกำแพงกั้นทะเลบางส่วน รวมทั้งท่าเรือ Eptaskalio
มีเรื่องเล่ามากมายเกี่ยวกับเหตุการณ์ที่เกิดขึ้น แต่หลังจากที่นครล่มสลาย ออร์ฮันถูกจับและประหารชีวิตตามพระราชดำรัสสั่งของสุลต่านเมห์เหม็ดที่ 2 ขณะพยายามหลบหนีด้วยการปลอมตัวเป็นนักบวช
นานะ ฟูจิโมโตะ

นานะ ฟูจิโมโตะ (เกิดเมื่อวันที่ 3 มีนาคม ค.ศ. 1989 ในซัปโปโระ ฮกไกโด ประเทศญี่ปุ่น) เป็นผู้รักษาประตูฮอกกี้น้ำแข็งระดับอาชีพชาวญี่ปุ่น ซึ่งปัจจุบันทำหน้าที่ให้แก่แฟร์เยสทา เบียโคว ในศึกดอเมตทัน ทั้งนี้ ฟูจิโมโตะเป็นสมาชิกของทีมชาติญี่ปุ่น และก่อนหน้านี้เธอเคยเป็นผู้รักษาประตูตัวจริงของทีมนิวยอร์กริฟเวเตอส์ในศึกแนชันแนลวีเมนส์ฮอกกีลีก (NWHL)
ผลงาน.
ฟูจิโมโตะได้เข้าร่วมการแข่งฮอกกี้น้ำแข็งหญิงชิงแชมป์โลก 2015 และได้รับการเสนอชื่อให้เป็นผู้รักษาประตูยอดเยี่ยมของการแข่งดังกล่าว
ฟูจิโมโตะเซ็นสัญญากับทีมนิวยอร์กริฟเวเตอส์ในศึกแนชันแนลวีเมนส์ฮอกกีลีกเมื่อวันที่ 27 กรกฎาคม ค.ศ. 2015 ซึ่งเธอทำหน้าที่ในตำแหน่งผู้รักษาประตูตัวจริงในฤดูกาลแรกของทีมนี้ รวมถึงได้รับเลือกให้เป็นผู้รักษาประตูตัวจริงในออลสตาร์เกม 2016 ครั้นแล้ว ฟูจิโมโตะไม่ได้กลับมาสู่แนชันแนลวีเมนส์ฮอกกีลีกในฤดูกาล 2016–17 เนื่องจากภาระผูกพันของเธอต่อทีมชาติญี่ปุ่น
ซึ่งฟูจิโมโตะได้เข้าแข่งทั้งโอลิมปิกฤดูหนาว 2014 และโอลิมปิกฤดูหนาว 2018
วาสนา รุ่งแสนทอง

วาสนา รุ่งแสนทอง เป็นนักธุรกิจชาวไทย ผู้ก่อตั้งแบรนด์ นารายา (NaRaYa)
ชีวิตในวัยเด็กและการศึกษา.
วาสนา รุ่งแสนทอง เกิดเมื่อปี พ.ศ. 2496 ในครอบครัวไทย-จีน เป็นธิดา ของนายเซียะกวง และนางบุญสม ซึ่งประกอบอาชีพค้าขายมาตั้งแต่รุ่นบรรพบุรุษ เนื่องจากประเพณีในอดีตที่ให้ความสำคัญกับการศึกษาของผู้ชาย การศึกษาในระบบของเธอจึงสิ้นสุดลงหลังจากระดับประถมศึกษา วาสนา ออกจากโรงเรียนเพื่อไปช่วยครอบครัวขายไข่ที่ตลาดประตูน้ำ แม้ว่าจะได้รับการศึกษาในระดับต้นที่จำกัด แต่เธอก็มุ่งมั่นที่จะพัฒนาตัวเองและเข้าเรียนในโรงเรียนภาคกลางคืน และสามารถสอบเทียบได้ในระดับมัธยมศึกษาตอนต้น ปัจจุบันวาสนา จบการศึกษาระดับปริญญาตรี จากมหาวิทยาลัยหอการค้าไทย
ในวัยเด็กวาสนา ทำงานมานานกว่าสองทศวรรษในสภาพแวดล้อมที่คึกคักของตลาดประตูน้ำ หลังจากแม่เสียชีวิต วาสนาจึงตัดสินใจเปลี่ยนเส้นทางและหางานทำนอกตลาด โดยการสมัครงานตำแหน่งไกด์นำเที่ยวที่เมืองโบราณโดยได้รับแรงผลักดันจากความปรารถนาที่จะพัฒนาภาษาอังกฤษเพื่อมองหาโอกาสใหม่ๆและเรียนภาษาอังกฤษที่สถาบันสอนภาษาอังกฤษเอยูเอ โดยใช้เวลาหลังเลิกงาน
ชีวิตส่วนตัว.
ในขณะที่ทำงานเป็นไกด์นำเที่ยว วาสนา ได้พบกับ วาซิรีโอส ลาทูรัส นักธุรกิจชาวกรีกซึ่งเธอแต่งงานในเวลาต่อมาและทั้งคู่มีลูกชายด้วยกัน หนึ่งคน ทั้งสองได้ร่วมกันก่อตั้งบริษัท นารายณ์ อินเตอร์เทรด จำกัด โดยเริ่มจากการส่งออกชิ้นส่วนรถจักรยานยนต์
จุดเริ่มต้นแบรนด์ นารายา.
ในช่วงต้นปี พ.ศ. 2532 วาสนาและสามีเปลี่ยนจากการทำธุรกิจส่งออกชิ้นส่วนรถจักรยานยนต์มาสู่การค้นหาโอกาสในตลาดงานหัตถกรรม ความเติบโตของพวกเขาเกิดขึ้นเมื่อวาสนา และสามี ขายงานหัตถกรรมไทย เช่น ตะเกียบและช้อนในงานแสดงสินค้า ในบรรดาสินค้าต่างๆ กระเป๋าผ้าก็ได้รับความนิยมเป็นพิเศษ เธอจึงเริ่มออกแบบและผลิตกระเป๋าผ้าของตัวเองภายใต้แบรนด์ “นารายา”
ทั้งคู่มีโอกาสได้เข้าร่วมในงานแสดงสินค้านานาชาติที่ประเทศสิงคโปร์ซึ่งถือเป็นจุดเปลี่ยนของแบรนด์ ออเดอร์ไหลเข้ามา รวมถึงเริ่มขยายสาขาไปยังห้างสรรพสินค้าต่างๆ เช่นเวิลด์เทรดเซ็นเตอร์ หรือเซ็นทรัลเวิลด์ ในปัจจุบัน ด้วยความสำเร็จในช่วงแรก พวกเขาได้เริ่มจากโรงงานผลิตขนาดเล็กที่มีจักรเย็บผ้าเพียง 15 เครื่อง
ปัจจุบันร้านนารายา มีสาขาในประเทศไทย 17 สาขา และร้านนารายา ซิลค์ 1 สาขา
รางวัลและเกียรติยศ.
ตลอดเส้นทางการทำงาน คุณวาสนา รุ่งแสนทอง ได้รับการยกย่องจากหลายองค์กรชั้นนำในฐานะนักธุรกิจสตรีที่มีวิสัยทัศน์และเป็นต้นแบบที่ดี ได้แก่:
เครื่องราชอิสริยาภรณ์.
วาสนา รุ่งแสนทอง ได้รับพระราชทานเครื่องราชอิสริยาภรณ์ ดังนี้
เจ้าหญิงมาธิลด์แห่งบาวาเรีย

เจ้าหญิงมาธิลด์แห่งบาวาเรีย หรือ เจ้าหญิงลุดวิจ กัสตอนแห่งซัคเซิน-โคบวร์คและโกทา (พระนามเต็ม: มาธิลด์ มาเรีย เตเรซา เฮ็นเรียตตา คริสติเน ลุยต์โปลดา; 17 สิงหาคม 2420 – 6 สิงหาคม พ.ศ. 2449) ทรงเป็นเจ้าฟ้าหญิงแห่งบาวาเรีย และทรงเป็นเจ้าหญิงแห่งซัคเซิน-โคบวร์คและโกทา ผ่านทางการเสกสมรส
พระประวัติ.
เจ้าหญิงมาธิลด์ ประสูติเมื่อปี พ.ศ. 2420 เป็นพระราชธิดาใน พระเจ้าลูทวิชที่ 3 แห่งบาวาเรีย และ มารีอา เตรีซาแห่งออสเตรีย-เอสเต สมเด็จพระราชินีแห่งบาวาเรีย พระองค์ทรงเป็นพระราชธิดาพระองค์โปรดของสมเด็จพระบรมชนกนาถ แต่พระองค์กลับห่างเหินความสัมพันธ์กับพระราชมารดา มีการกล่าวขานกันว่า พระองค์ทรงเสกสมรสเพียงเพื่อจะหนีออกจากครอบครัวเท่านั้น โดยในช่วงปี พ.ศ. 2439 พระองค์เป็นที่ชื่นชอบของบรรดาพระบรมวงศ๋ฝ่ายหน้าหลายพระองค์ อาทิ เจ้าฟ้าชายแห่งเนเปิลส์ , อาร์ชดยุกฟรันทซ์ แฟร์ดีนันท์ แห่งออสเตรีย และ เจมส์ เดอ บูร์บง อี เดบูร์บง-ปาร์มา
เสกสมรส.
พระองค์ทรงเสกสมรสกับ เจ้าชายลุดวิจ กัสตอนแห่งซัคเซิน-โคบวร์คและโกทา ผู้เป็นพระราชนัดดา (หลานตา) ของจักรพรรดิเปดรูที่ 2 แห่งบราซิล เมื่อวันที่ 1 พฤษภาคม พ.ศ. 2443 ในมิวนิก พระสวามีทรงเป็นกัปตันในกองทัพออสเตรีย ผู้ซึ่งเติบโตในประเทศบราซิล ในฐานะ "หลานของจักรพรรดิ" ทั้ง 2 มีพระบุตรร่วมกัน 2 พระองค์ คือ
เจ้าหญิงมาธิลด์ฺ สิ้นพระชนม์เมื่อวันที่ 6 สิงหาคม พ.ศ. 2449 จากวัณโรค ด้วยพระชันษาเพียง 28 ปี หลังจากนั้น พระสวามีทรงเสกสมรสใหม่กับ เคาน์เตสอันนาแห่งทราวท์มันส์ดอร์ฟ-ไวน์สแบร์ก
มิตช์ มาร์เนอร์

มิตเชล แดเนียล มาร์เนอร์ (5 พฤษภาคม ค.ศ. 1997 –) เป็นปีกขวาฮอกกี้น้ำแข็งระดับอาชีพชาวแคนาดา และเป็นผู้ช่วยกัปตันของทีมโทรอนโตเมเปิลลีฟส์ในศึกแนชันแนลฮอกกีลีก (NHL) เขาถูกเลือกเป็นอันดับสี่โดยทีมโทรอนโตเมเปิลลีฟส์ในการคัดพลเอ็นเอชแอล ค.ศ. 2015
การแข่งระดับอาชีพ.
ระดับไมเนอร์.
ในขณะที่มาร์เนอร์กำลังเติบโตขึ้น เขาก็เริ่มพัฒนาทักษะบนน้ำแข็งกับธรีโซนส์ฮอกกี้สกูล ซึ่งเขาเข้าเรียนที่เดอะฮิลในเมืองวอห์น รัฐออนแทรีโอ จากนั้นจึงย้ายไปที่บลีธอะแคเดมี
มาร์เนอร์แข่งระดับอาชีพเล็ก ๆ ของเขาในภูมิภาคเดอเริมและเกรเทอร์โทรอนโตฮอกกี้ลีก (GTHL) เขาทำหน้าที่ร่วมกับทีมวอห์นคิงส์ในฤดูกาล 2011–12 และคว้าแชมป์เกรเทอร์โทรอนโตฮอกกี้ลีกได้สำเร็จ
ครั้นสำหรับฤดูกาล 2012–13 มาร์เนอร์ได้ย้ายไปเข้าทีมดอนมิลส์ฟลายเออส์ในศึกเกรเทอร์โทรอนโตฮอกกี้ลีก โดยเขาทำหน้าที่ให้แก่ทีมรุ่นอายุ 15–16 ปีในปีนั้น และทำคะแนนได้ 86 คะแนนจาก 55 เกม เขาจบอันดับสองในการทำคะแนนในเกรเทอร์โทรอนโตฮอกกี้ลีก โดยตามหลังดีแลน สโตรม (ซึ่งเล่นอยู่กับทีมโทรอนโตมาร์ลโบโรส์ในขณะนั้น) กระทั่งเมื่อสิ้นสุดฤดูกาลกับทีมดอนมิลส์ฟลายเออส์ มาร์เนอร์ได้รับเชิญให้เข้าร่วมทีมเซนต์ไมเคิลบัซเซอส์ในศึกออนแทรีโอจูเนียร์ เอ ฮอกกี้ลีก ทันที ซึ่งทำให้เขาสามารถคว้าแชมป์มาได้
ในช่วงฤดูกาลทีมรุ่นอายุ 15–16 ปีของเขา ในตอนแรกมาร์เนอร์ไม่แน่ใจเกี่ยวกับแผนการของเขาสำหรับฤดูกาลถัดไป ซึ่งเขาได้รับข้อเสนอทุนการศึกษาจากมหาวิทยาลัยมิชิแกนเพื่อเล่นให้กับทีมฮอกกี้น้ำแข็งวุลเวอรีนส์ ขณะเดียวกันก็ถูกคัดพลโดยทีมลอนดอนไนส์ในรอบแรกของการคัดเลือกการมีสิทธิก่อนของออนแทรีโอฮอกกี้ลีกประจำ ค.ศ. 2013 ในอันดับที่ 19 โอเวอร์ออล
เขตเมืองขยาย

เขตเมืองขยาย หรือ เมืองชนเมือง  เป็นภูมิภาคที่ประกอบด้วยมหานคร นคร เมืองใหญ่ และเขตเมืองอื่น ๆ หลายแห่ง ซึ่งจาก การเติบโตของประชากร และการขยายตัวทางกายภาพ ทำให้รวมตัวกันเป็นเขตเมืองหรือเขตอุตสาหกรรมที่พัฒนาอย่างต่อเนื่อง ในกรณีส่วนใหญ่ เขตเมืองขยายจะเป็นพื้นที่เมืองที่มีศูนย์กลางพหุศูนย์ (polycentric) ซึ่งมีการพัฒนาระบบขนส่งเพื่อเชื่อมโยงพื้นที่ต่าง ๆ มีการสร้างตลาดแรงงานในเมืองเดียวหรือ เดินทางไปยังพื้นที่ทำงาน
เขตเมืองขยายมักเกิดขึ้นในเขตเหมืองถ่านหิน ในช่วงการปฏิวัติอุตสาหกรรม
เศรษฐศาสตร์แรงงาน

เศรษฐศาสตร์แรงงาน  มุ่งเน้นที่จะทำความเข้าใจการทำงานและพลวัตของตลาด แรงงานรับจ้าง คำว่าแรงงาน เป็นสิ่งที่จัดหาโดยคนงาน โดยปกติแล้วแลกกับค่าจ้างที่จ่ายโดยบริษัทที่มีความต้องการ เนื่องจากคนงานเหล่านี้มีอยู่เป็นส่วนหนึ่งของระบบสังคม สถาบัน หรือการเมือง เศรษฐศาสตร์แรงงานจึงต้องคำนึงถึงตัวแปรทางสังคม วัฒนธรรม และการเมืองด้วย
ตลาดแรงงาน (labour market หรือ job market) ทำหน้าที่เป็นตัวกลางระหว่างคนงานและนายจ้าง เศรษฐศาสตร์แรงงานมุ่งพิจารณาถึงผู้จัดหาของบริการแรงงาน (คนงาน) และผู้เรียกร้องบริการแรงงาน (นายจ้าง) และพยายามทำความเข้าใจรูปแบบที่เกิดขึ้นจากค่าจ้าง การจ้างงาน และรายได้ รูปแบบเหล่านี้มีอยู่เพราะบุคคลแต่ละคนในตลาดถือว่าตัดสินใจเลือกอย่างมีเหตุผลโดยอิงจากข้อมูลที่ตนรู้เกี่ยวกับค่าจ้าง ความต้องการทำงาน และความต้องการด้านพักผ่อนหย่อนใจ ตลาดแรงงานโดยปกติจะมีขอบเขตทางภูมิศาสตร์ แต่การเติบโตของอินเทอร์เน็ตทำให้เกิดตลาดแรงงานที่ครอบคลุมทั่วโลก ในบางภาคส่วน
อภิมหานคร

อภิมหานคร หรือ กลุ่มมหานคร (supercity หรือ megaregion) คือกลุ่มของเขตมหานคร ที่เป็นเขตเมืองต่อเนื่องผ่านระบบคมนาคม เศรษฐกิจ ทรัพยากร นิเวศวิทยา และอื่น ๆ ร่วมกัน มีการบูรณาการเพียงพอจนการประสานนโยบายนั้นมีคุณค่า แม้ว่ามหานครที่ประกอบกันจะยังรักษาเอกลักษณ์เฉพาะตัวของตนเอาไว้ก็ตาม แนวคิดเรื่องอภิมหานครมีอิทธิพลอย่างมาก เนื่องจากเป็นแนวคิดใหม่ในระดับใหญ่ขึ้นที่เกี่ยวกับรูปแบบและการเติบโตของเมือง
วิทยาการตั้งถิ่นฐาน

วิทยาการตั้งถิ่นฐาน  เป็นศาสตร์ด้านการตั้งถิ่นฐานของมนุษย์ รวมถึงการวางผังเมืองและชุมชนระดับภูมิภาคและการออกแบบที่อยู่อาศัย แรงจูงใจหลักของศาสตร์นี้คือการเกิดขึ้นของเขตเมืองขยายที่ใหญ่และซับซ้อนมากขึ้นเรื่อย ๆ ซึ่งมีแนวโน้มที่จะเป็น เมืองที่มีประชากรทั่วโลก การศึกษานี้ครอบคลุมการตั้งถิ่นฐานของมนุษย์ทุกประเภท โดยเฉพาะอย่างยิ่งด้าน ภูมิศาสตร์ นิเวศวิทยา จิตวิทยาของมนุษย์ มานุษยวิทยา วัฒนธรรม การเมือง และบางครั้งก็รวมถึง สุนทรียศาสตร์
นครโลก

นครโลก  คือ นครที่ทำหน้าที่เป็นชุมทางหลักในเครือข่ายเศรษฐกิจระดับโลก แนวคิดนี้มีที่มาจากภูมิศาสตร์และการศึกษาชุมชนเมือง โดยอิงตามทฤษฎีที่ว่าโลกาภิวัตน์ ได้สร้างลำดับชั้นของที่ตั้งทางภูมิศาสตร์เชิงยุทธศาสตร์ซึ่งมีอิทธิพลในระดับต่าง ๆ กันในด้านการเงิน การค้า และวัฒนธรรมทั่วโลก นครโลกถือเป็นศูนย์กลางที่มีความซับซ้อนและสำคัญที่สุดในระบบระหว่างประเทศ โดยมีลักษณะเฉพาะที่เชื่อมโยงเมืองทั่วโลกเข้ากับเมืองอื่น ๆ ที่มีผลกระทบโดยตรงและเป็นรูปธรรมต่อกิจการทางเศรษฐกิจและสังคมระดับโลก
เกณฑ์ของนครโลกจะแตกต่างกันไปขึ้นอยู่กับแหล่งที่มา ลักษณะทั่วไป ได้แก่ การพัฒนาเมืองในระดับสูง ประชากรจำนวนมาก การมีบริษัทข้ามชาติขนาดใหญ่ มีภาคการเงินที่สำคัญและมีความครอบคลุมทั่วโลก โครงสร้างพื้นฐานด้านการขนส่งที่พัฒนาแล้วและเชื่อมโยงในระดับนานาชาติ ความเป็นผู้นำทางเศรษฐกิจในระดับท้องถิ่นหรือระดับชาติ สถาบันการศึกษาและการวิจัย ที่มีคุณภาพสูง และผลผลิตแนวคิด นวัตกรรม หรือผลิตภัณฑ์ทางวัฒนธรรมที่มีอิทธิพลในระดับโลก ตัวอย่างที่สำคัญที่สุดโดยอ้างอิงจากดัชนีและการวิจัยส่วนใหญ่ ได้แก่ นครนิวยอร์ก ลอนดอน ปารีส และโตเกียว
การเกษียณอายุ

การเกษียณอายุ หรือ การพ้นจากตำแหน่งหน้าที่  คือการถอนตัวจากตำแหน่งหรืออาชีพ หรือจากชีวิตการทำงาน อาจมีการกึ่งเกษียณอายุได้โดยการลดชั่วโมงการทำงานหรือภาระงาน
หลายคนเลือกที่จะเกษียณอายุเมื่ออายุมากแล้วหรือไม่สามารถทำงานได้เพราะเหตุผลด้านสุขภาพ พวกเขามีสิทธิได้รับสวัสดิการเงินบำนาญ ไม่ว่าจะทำงานกับรัฐหรือเอกชน แม้ว่าบางคนจะถูกบังคับให้เกษียณอายุเมื่อสภาพร่างกายไม่เอื้ออำนวยให้บุคคลนั้นสามารถทำงานได้อีกต่อไป (ด้วยการเจ็บป่วยหรืออุบัติเหตุ) หรือเป็นผลจากกฎหมายที่เกี่ยวข้องกับตำแหน่ง ในประเทศส่วนใหญ่ แนวคิดเรื่องการเกษียณอายุมีจุดเริ่มต้นใหม่ โดยแนวคิดนี้เริ่มเข้ามาในช่วงปลายคริสต์ศตวรรษที่ 19 และต้นคริสต์ศตวรรษที่ 20 ก่อนหน้านี้ การคาดหมายคงชีพนั้นสั้น ขาดหลักประกันทางสังคม และไม่มีการจัดเตรียมเงินบำนาญ ทำให้คนงานส่วนใหญ่ต้องทำงานต่อไปจนกระทั่งเสียชีวิต เยอรมนี เป็นประเทศแรกที่นำผลประโยชน์การเกษียณอายุมาใช้ในปี 1889
ปาลานา

ปาลานา (กอร์ยัก: ,) เป็นนิคมประเภทเมืองในเขตตีกิลสกีของเขตพิเศษกอร์ยักในดินแดนคัมชัตคา ประเทศรัสเซีย ซึ่งทำหน้าที่เป็นศูนย์กลางการปกครองของเขตพิเศษกอร์ยัก นิคมแห่งนี้ตั้งอยู่บนชายฝั่งตะวันตกของคาบสมุทรคัมชัตคาบนฝั่งขวาของแม่น้ำปาลานาที่ซึ่งห่างจากทะเลโอค็อตสค์ไป นิคมแห่งนี้มีประชากรอยู่ที่ #เปลี่ยนทาง ; #เปลี่ยนทาง ; #เปลี่ยนทาง 
การคมนาคม.
ถึงแม้ว่านิคมแห่งนี้จะไม่มีทางหลวงสหพันธ์ตัดผ่าน นิคมแห่งนี้ยังมีท่าอากาศยานปาลานาที่ทำหน้าที่เชื่อมต่อกับโลกภายนอก
ภูมิอากาศ.
ปาลานามีสภาพภูมิอากาศแบบกึ่งอาร์กติก (เคิพเพิน: "Dfc") ซึ่งสภาพภูมิอากาศโดยรวมมักจะเป็นระหว่างสภาพภูมิอากาศในสาธารณรัฐซาคาและชายฝั่งตะวันออกของคาบสมุทรคัมชัตคา ทะเลโอค็อตสค์ที่ซึ่งอยู่ห่างจากนิคมแห่งนี้เป็นระยะทาง 8 กิโลเมตร จะแข็งตัวในช่วงฤดูหนาว ทำให้มีอุณหภูมิลดลงไม่มากเท่ากับบริเวณชายฝั่งแปซิฟิกของคาบสมุทรคัมชัตคา และเนื่องด้วยอยู่บริเวณความกดอากาศต่ำของหมู่เกาะอะลูเชียน นิคมแห่งนี้มีแนวโน้มที่จะมีฝนตกมากขึ้นด้วยตามกัน
เชิงอรรถและอ้างอิง.
เชิงอรรถ.
<templatestyles src="Reflist/styles.css" />
เอียลีโซโว

เอียลีโซโว  เป็นเมืองที่อยู่ในดินแดนคัมชัตคา ประเทศรัสเซีย ตั้งอยู่บนแม่น้ำอาวาชา ทางตะวันตกเฉียงเหนือของปิตราปัฟลัฟสค์-คัมชัตสกี มีประชากรอยู่ที่ #เปลี่ยนทาง ; #เปลี่ยนทาง ; #เปลี่ยนทาง 
ประวัติ.
นิคมแห่งนี้ก่อตั้งขึ้นในปี 1848 ในฐานะหมู่บ้านของป้อมปราการสตารืย  ถัดมาในปี 1879 นิคมแห่งนี้ได้เปลี่ยนชื่อเป็นซาวอยโค  ตามชื่อของพลเรือเอกชาวรัสเซีย วาซิลี ซาวอยโค ที่ซึ่งเป็นผู้นำทัพในการป้องกันปิตราปัฟลัฟสค์เมื่อปี 1854 ต่อมาหมู่บ้านแห่งนี้ได้รับการเปลี่ยนชื่อเป็นเอียลีโซโวในปี 1924 ถัดมาเมื่อปี 1964 นิคมแห่งนี้ได้รับสถานะเป็นนิคมประเภทเมืองและได้รับสถานะเป็นเมืองเมื่อปี 1975 ในที่สุด 
การคมนาคมและโครงสร้างพื้นฐาน.
เมืองแห่งนี้มีชื่อเสียงโด่งดังที่สุดในการเป็นเมืองที่เป็นที่ตั้งของท่าอากาศยานปิตราปัฟลัฟสค์-คัมชัตสกี ที่ซึ่งเป็นท่าอากาศยานที่ใหญ่ที่สุดบนคาบสมุทรคัมชัตคา สถานีโทรมาตรอวกาศหลักของสหภาพโซเวียต NIP-6 ยังตั้งอยู่ในบริเวณใกล้เคียงด้วย
ในเอียลีโซโวยังเป็นที่ตั้งของสถานีออกอากาศคลื่นยาวประเภท ARRT ที่สูง อีกด้วย
วีลูย์ชินสค์

วีลูย์ชินสค์  เป็นเมืองปิดในดินแดนคัมชัตคา ประเทศรัสเซีย ตั้งอยู่บนคาบสมุทรคัมชัตคาโดยอยู่ห่างจากเมืองปิตราปัฟลัฟสค์-คัมชัตสกีไปประมาณ ผ่านอ่าวอาวาชา เมืองแห่งนี้มีประชากรอยู่ที่ #เปลี่ยนทาง ; #เปลี่ยนทาง 
ประวัติ.
วีลูย์ชินสค์เดิมทีถูกก่อตั้งขึ้นในชื่อโซเวียตสกี  เมื่อวันที่ 16 ตุลาคม 1968 โดยเป็นการรวมนิคมสามแห่งก่อนหน้านี้ที่ซึ่งทำหน้าที่เสมือนอู่เติมเสบียงให้กับกองทัพเรือโซเวียตและทำหน้าที่เป็นฐานในการสร้างเรือดำน้ำหลายลำ ในปี 1970 เช่นเดียวกับเมืองปิดอื่น ๆ ในสหภาพโซเวียต เมืองนี้ได้รับชื่อรหัสตามเมืองใหญ่ที่อยู่ใกล้นิคมของตนที่สุด โดยเป็นที่รู้จักอย่างเป็นทางการในชื่อปิตราปัฟลัฟสค์-คัมชัตสกี-50 จนถึงปี 1994 ในปีนั้นเมืองแห่งนี้ได้รับการเปลี่ยนชื่อตามชื่อภูเขาไฟที่อยู่ใกล้เคียงที่มีชื่อว่าวีลูย์ชิก
เศรษฐกิจ.
นอกเหนือจากการก่อสร้างเรือดำน้ำพลังงานนิวเคลียร์แล้ว เศรษฐกิจของเมืองนี้ยังพึ่งพาการประมงและการแปรรูปปลาเป็นหลัก ในชานเมือง Rybachy ซึ่งเป็นหนึ่งในสามชุมชนดั้งเดิมที่สร้างเมืองนี้ขึ้นมา มีกองเรือดำน้ำของทัพเรือแปซิฟิกคอยประจำการอยู่ตั้งแต่เดือนสิงหาคม 1938 อุตสาหกรรมซ่อมเรือในเมืองแห่งนี้เริ่มพัฒนาขึ้นมาในช่วงปลายปี 1959
แม้ว่าจะมีแผนปิดฐานทัพเรือที่ตั้งอยู่ในเมืองแห่งนี้ในปี 2003 เนื่องจากขาดแคลนเงินทุน แต่ฐานทัพแห่งนี้ก็ยังคงเปิดดำเนินการต่อไป ฐานดังกล่าวได้รับการปรับปรุงให้ทันสมัยในช่วงปลายคริสต์ทศวรรษที่ 2000 โดยมีอาคารที่พักอาศัยที่สร้างขึ้นใหม่ โรงพยาบาล โรงเรียน และศูนย์กีฬาพร้อมสวนน้ำ ซึ่งเปิดดำเนินการในปี 2007 โดยท่านประธานาธิบดี วลาดิมีร์ ปูตินด้วยตัวเขาเอง
บลูชิป

บลูชิป (Blue chip) คือ หุ้นทุนของ บริษัทมหาชน ที่มีชื่อเสียงในระดับประเทศในด้านคุณภาพ ความน่าเชื่อถือ และความสามารถในการดำเนินธุรกิจให้มีกำไรได้ทั้งในช่วงเวลาที่เศรษฐกิจดีและไม่ดี
ที่มา.
สอดคล้องกับธรรมชาติของการเลือกหุ้นที่บางครั้งก็มีความเสี่ยงสูง คำว่า “บลูชิป” (blue chip) มีที่มาจาก เกมไพ่โป๊กเกอร์ ซึ่งในเกมนี้ โทเคนหรือชิปที่ใช้แทนเงินมักมีหลายสี โดยทั่วไปจะมี ชิปสีขาว แดง และน้ำเงิน โดยธรรมเนียมในอเมริกาถือว่า ชิปสีน้ำเงินมีมูลค่าสูงที่สุด
ในสหรัฐอเมริกา ชิปสีน้ำเงินมักถูกใช้แทนมูลค่าสูง จึงทำให้คำว่า “blue chip” ในรูปแบบ คำนาม และ คุณศัพท์ เริ่มมีการใช้งานมาตั้งแต่ปี 1873 และ 1894 ตามลำดับ ซึ่งความหมายนี้ถูกขยายมาใช้ในแง่ของ “หุ้นบลูชิป” ในช่วงทศวรรษ 1920
ตามเรื่องเล่าภายในของบริษัท Dow Jones การขยายความหมายนี้มาจาก Oliver Gingold ซึ่งเป็นพนักงานยุคแรกของบริษัท (ที่จะกลายเป็น Dow Jones) โดยในช่วงทศวรรษ 1920 ขณะที่เขากำลังยืนอยู่ข้างเครื่องพิมพ์ราคาหุ้น (ticker tape) ที่บริษัทนายหน้าซื้อขายหลักทรัพย์ซึ่งต่อมาจะกลายเป็น Merrill Lynch เขาได้สังเกตเห็นการซื้อขายหุ้นที่ราคาสูงถึง 200 หรือ 250 ดอลลาร์ต่อหุ้น จึงพูดกับ Lucien Hooper แห่งบริษัท W.E. Hutton & Co. ว่า เขาจะกลับไปเขียนบทความเกี่ยวกับ “หุ้นบลูชิป” และคำนี้ก็ถูกใช้อย่างต่อเนื่องตั้งแต่นั้นมา โดยเริ่มแรกใช้หมายถึงหุ้นที่มีราคาสูง และต่อมาใช้โดยทั่วไปหมายถึงหุ้นที่มีคุณภาพสูง
สหรัฐอเมริกา.
ดัชนีที่ได้รับความนิยมมากที่สุดในการติดตามหุ้นบลูชิปของสหรัฐอเมริกาคือ ดัชนีดาวโจนส์อุตสาหกรรม (Dow Jones Industrial Average) ซึ่งเป็นค่าเฉลี่ยถ่วงน้ำหนักตามราคา (price-weighted average) ของหุ้นบลูชิป 30 บริษัทที่โดยทั่วไปเป็นผู้นำในอุตสาหกรรมของตน
แม้ว่าบริษัททั้งหมดในดัชนีดาวโจนส์จะเป็นหุ้นบลูชิป แต่ดัชนีนี้ไม่ได้รวมหุ้นบลูชิปทุกบริษัทที่มีอยู่ อย่างไรก็ตาม ดาวโจนส์ยังคงเป็นดัชนีที่ถูกติดตามอย่างกว้างขวางในฐานะตัวชี้วัดของตลาดหุ้นมาตั้งแต่วันที่ 1 ตุลาคม ค.ศ. 1928
การบริการทางการเงิน

การบริการทางการเงิน  คือ การบริการที่เกี่ยวข้องกับการเงิน ที่ให้บริการโดย สถาบันการเงิน การบริการทางการเงินครอบคลุมกิจกรรมในภาคบริการที่หลากหลาย โดยเฉพาะอย่างยิ่งที่เกี่ยวกับการจัดการทางการเงินและการเงินผู้บริโภค
อุตสาหกรรมการเงิน (finance industry) ในความหมายทั่วไปเกี่ยวข้องกับธนาคารพาณิชย์ ที่จัดหาสภาพคล่องทางการตลาด เครื่องมือความเสี่ยง และ นายหน้าซื้อขายหลักทรัพย์ให้กับบริษัทมหาชนขนาดใหญ่และบริษัทข้ามชาติ ในระดับเศรษฐกิจมหภาคที่ส่งผลกระทบต่อการเมืองในประเทศและความสัมพันธ์ระหว่างประเทศ 
รูปแบบของสถาบันการเงินได้แก่ สหกรณ์เครดิตยูเนี่ยน ธนาคาร สถาบันการเงินเพื่อที่อยู่อาศัย บริษัททรัสต์ สมาคมอาคาร บริษัทนายหน้า ผู้ประมวลผลการชำระเงิน และวิสาหกิจที่ได้รับการสนับสนุนจากรัฐบาล
บริการทางการเงินได้แก่ การบัญชี การธนาคารเพื่อการลงทุน การจัดการการลงทุน และการจัดการทรัพย์สินส่วนบุคคล
ผลิตภัณฑ์ทางการเงินได้แก่ ประกันภัย บัตรเครดิต สินเชื่อที่อยู่อาศัย และกองทุนบำเหน็จบำนาญ
3เฮิรตซ์

บริษัท 3เฮิรตซ์ จํากัด (; : Kabushiki-gaisha San Herutsu) เป็นสตูดิโอแอนิเมชันสัญชาติญี่ปุ่นที่ก่อตั้งโดยอดีตทีมงานจากสตูดิโอคิเนมาซิตรัส โดยยูอิจิโร่ มัตสึกะ เป็นผู้ก่อตั้งเมื่อเดือนมีนาคม พ.ศ. 2556 และในเครดิตของอนิเมะบริษัทนี้มักถูกเรียกว่า สตูดิโอ 3เฮิรตซ์
เมื่อวันที่ 17 มิถุนายน พ.ศ. 2567 บริษัท 3เฮิรตซ์ ได้ประกาศว่าได้โอนธุรกิจด้านการวางแผนและการผลิตแอนิเมชันให้กับ เอ-1 พิกเจอร์ส โดยบริษัทระบุว่าธุรกิจของตนจะดำเนินต่อไปภายใต้ เอ-1 พิกเจอร์ส ทั้ง สตูดิโอ 3เฮิรตซ์ และบัญชีทางการในเอกซ์ ของอนิเมะ II ได้ยืนยันว่า ทีมงานเดิมที่ทำงานในอนิเมะเรื่องนี้จะยังคงทำงานต่อไปภายใต้ เอ-1 พิกเจอร์ส
บุคลากรที่โดดเด่น.
รายชื่อบุคลากรที่มีชื่อเสียงที่สังกัดหรืออยู่ในสตูดิโอในปัจจุบัน
สงครามไดเวียด-ล้านช้าง (พ.ศ. 2022–2027)

สงครามไดเวียด-ล้านช้าง (พ.ศ. 2022–2027) หรือ สงครามช้างเผือก เป็นความขัดแย้งทางทหารที่เกิดขึ้นจากการที่จักรวรรดิไดเวียดของเวียดนามเข้ารุกรานอาณาจักรล้านช้างของลาว การรุกรานของไดเวียดครั้งนี้เป็นส่วนหนึ่งของการขยายอำนาจของจักรพรรดิเล ทั้ญ ตง ซึ่งก่อนหน้านั้นได้เข้าพิชิตอาณาจักรจามปาในปี พ.ศ. 2014 ความขัดแย้งนี้ลุกลามกลายเป็นสงครามขนาดใหญ่ที่เกี่ยวข้องกับชาวไตจากสิบสองจุไทย ตลอดจนชนชาติไตบริเวณลุ่มแม่น้ำโขงจากอาณาจักรล้านนา อาณาจักรหอคำเชียงรุ่ง ไปจนถึงเมืองต่าง ๆ ตามลุ่มแม่น้ำอิรวดีตอนบน สงครามนี้กินระยะเวลาราว 5 ปี และขยายตัวจนเป็นภัยคุกคามต่อพรมแดนตอนใต้ของมณฑลยูนนานเป็นเหตุให้ความกังวลต่อราชวงศ์หมิงของจีน โดยอาวุธปืนในยุคแรก ๆ มีบทบาทสำคัญในการทำสงครามครั้งนี้ ซึ่งช่วยให้ไดเวียดสามารถรุกรานได้อย่างมีประสิทธิภาพ ในช่วงต้นของสงคราม ไดเวียดประสบความสำเร็จในการยึดเมืองหลวงของล้านช้างที่หลวงพระบาง และทำลายเชียงขวางของเมืองพวนได้ แต่ท้ายที่สุดสงครามจบลงด้วยชัยชนะเชิงยุทธศาสตร์ของล้านช้างโดยได้รับความช่วยเหลือจากล้านนาและราชวงศ์หมิง ซึ่งสามารถบีบให้เวียดนามต้องถอนทัพออกไปได้ 
ท้ายที่สุด สงครามได้นำไปสู่ความสัมพันธ์ทางการเมืองและเศรษฐกิจที่ใกล้ชิดยิ่งขึ้นระหว่างล้านนา ล้านช้าง และจีนสมัยราชวงศ์หมิง โดยเฉพาะอย่างยิ่ง การขยายตัวทางการเมืองและเศรษฐกิจของล้านนาซึ่งจะเข้าสู่ยุคทองหลังจากช่วงนี้
100สตูดิโอ

100สตูดิโอ (; : Wan daburu ō sutajio) เป็นสตูดิโอแอนิเมชันสัญชาติญี่ปุ่นที่ตั้งอยู่ในเขตซูงินามิ ก่อตั้งขึ้นในปี พ.ศ. 2564 เป็นบริษัทในเครือของไฮค์
ประวัติของบริษัท.
ในเดือนพฤษภาคม พ.ศ. 2564 ไฮค์ได้ก่อตั้งองค์กรใหม่ภายใต้แผนกทรัพย์สินทางปัญญา โดยมุ่งเน้นไปที่การผลิตแอนิเมชันดิจิทัล นำโดย โคทาโร่ โฮริกุจิ ซึ่งเคยทำงานในบริษัทผลิตวิดีโอและที่ กราฟินิก้า รวมถึงเคยดำรงตำแหน่งหัวหน้าแผนกแอนิเมชันของไฮค์
เพื่อเป็นส่วนหนึ่งของการขยายตัว ไฮค์ได้ก่อตั้งสตูดิโอนิชิโอกิคุโบะในเดือนเมษายน พ.ศ. 2565 และก่อตั้งสตูดิโอในไต้หวันในเดือนกรกฎาคมของปีเดียวกัน.
เคอร์ซึชตอฟ ซอญตา

เคอร์ซึชตอฟ ยัน ซอญตา (6 พฤษภาคม ค.ศ. 1968 – 6 มกราคม ค.ศ. 2025) เป็นนักการเมืองชาวโปแลนด์ สมาชิกพรรค Law and Justice เขาดำรงตำแหน่งในแซย์มใน ค.ศ. 2007 ถึง 2011 และอีกครั้งใน ค.ศ. 2014 ถึง 2015
ซอญตาเสียชีวิตในวันที่ 6 มกราคม ค.ศ. 2025 ด้วยอายุ 56 ปี
ปัวผีเหลียว

ช่วงตึกประวัติศาสตร์ปัวผีเหลียว หรือเรียกโดยย่อว่า ปัวผีเหลียว  เป็นพื้นที่ประวัติศาสตร์ในเขตวั่นหวา ไทเป ประเทศไต้หวัน ประกอบด้วยอาคารอิฐความสูงหนึ่งถึงสองชั้น อาคารหลายหลังในช่วงตึกนี้มีอายุมากกว่า 200 ปี ถือเป็นเขตการค้าที่เก่าแก่ที่สุดแห่งหนึ่งในไต้หวันตอนเหนือ ปัจจุบัน ช่วงถนนปัวผีเหลียวเป็นที่ตั้งของพิพิธภัณฑ์ ร้านค้า ร้านอาหาร และหอศิลป์
ประวัติศาสตร์.
ปัวผีเหลียวมีที่มาย้อนไปได้ถึงสมัยราชวงศ์ชิง และผ่านการพัฒนาเรื่อยมาตลอดยุคสมัยของไต้หวันใต้ปกครองญี่ปุ่นจนถึงสมัยสาธารณรัฐ สถาปัตยกรรมจึงมีความหลากหลายและผสมผสาน
พื้นที่ปัวผีเหลียวได้รับผลกระทบจากการปรับสภาพและการพัฒนานครในสมัยปกครองญี่ปุ่นทำให้ลดทอนกิจกรรมการค้าในพื้นที่ลง อย่างไรก็ตาม ลักษณะทางสถาปัตยกรรมที่เป็นเอกลักษณะ์ของช่วงตึกยังคงอยู่ โดยเฉพาะตึกแถวที่สร้างมาจากอิฐมอญและอาคารสถาปัตยกรรมแบบยุโรป
ในปี 1999 เทศบาลนครไทเปเริ่มต้นนโยบายพัฒนาฟื้นฟูย่านปัวผีเหลียวซึ่งในเวลานั้นถูกทิ้งร้างใหม่ โครงการนี้แล้วเสร็จในปี 2009 และแปรสภาพย่านเป็นศูย์กลางทางวัฒนธรรมซึ่งได้รับความสนใจจากสาธารณชน โดยเฉพาะอย่างยิ่งหลังภาพยนตร์เรื่อง "Monga" ออกฉาย ยิ่งทำให้เกิดความสนใจในย่านนี้มากยิ่งขึ้น
ในปี 2010 เทศบาลนครไทเปขึ้นทะเบียนตึกแถวในปัวผีเหลียวเป็นโบราณสถาน และยังมีการแบ่งช่วงตึกเป็นส่วนตะวันตกและตะวันออกเพื่อวางแผนการพัฒนาในคนละแผนกัน
วัดหลงชาน

วัดหลงชาน (POJ: Liông-san-sī) อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
กุบบะตุลค็อซนะฮ์

กุบบะตุลค็อซนะฮ์  มีอีกชื่อว่า บัยตุลมาล เป็นโครงสร้างเก่าในลานมัสยิดอุมัยยะฮ์ที่ดามัสกัส ประเทศซีเรีย โครงสร้างแปดเหลี่ยมประดับด้วยโมเสก ตั้งตระหง่านด้วยเสาโรมันแปดเสา โดมนี้สร้างขึ้นภายใต้คำสั่งจากอัลฟัฎล์ อิบน์ ศอเลียะห์ ผู้ว่าราชการดามัสกัสแห่งอับบาซียะฮ์ ใน ค.ศ. 789
ผนังภายนอกของโครงสร้างเดิมนั้นตกแต่งด้วยโมเสกสีสันสดใสซึ่งเลียนแบบโมเสกสมัยอุมัยยะฮ์ตามส่วนอื่นของมัสยิด แม้ว่าจะมีคุณภาพต่ำกว่าโมเสกแบบหลังเล็กน้อยก็ตาม โมเสกเหล่านั้นได้รับการฟื้นฟูในคริสต์ศตวรรษที่ 13 หรือ 14 และจากนั้นในช่วงปลายคริสต์ศตวรรษที่ 20 โมเสกเกือบทั้งหมดถูกสร้างใหม่โดยอิงจากชิ้นส่วนที่มีอยู่เดิม เสาโรมันที่นำมาใช้เป็นเสาหลักของโครงสร้างถูกตัดให้สั้นลงเพื่อให้ได้ความสูงที่ต้องการ แต่ยังคงรักษาหัวเสาแบบโรมันดั้งเดิมไว้
โดมนี้เคยใช้บรรจุทรัพย์สินจำนวนมากของมัสยิด ในอดีต เอกสารตัวเขียนภาษากรีก ละติน ซีรีแอก คอปติก ฮีบรู แอราเมอิก และจอร์เจียบางส่วนถูกเก็บรักษาไว้ในนี้ (เช่น Uncial 0126, 0144, 0145) โดยทั่วไปแล้วเอกสารตัวเขียนเหล่านี้จะถูกเก็บไว้ให้พ้นสายตา แต่ได้รับอนุญาตให้นักวิชาการชาวเยอรมันจัดการชั่วคราวเมื่อวิลเฮ็ล์มที่ 2 จักรพรรดิเยอรมนี เสด็จเยือนดามัสกัสใน ค.ศ. 1898
วัดหลงชาน (ไทเป)

วัดลย็องซัน บั๊งกะ (#เปลี่ยนทาง , ในภาษาฮกเกี้ยน: Báng-kah liông-san-sī,) หรือ วัดหลงชาน เหม่งเจี่ย (ในภาษาจีนกลาง; พินอิน: Měngjiǎ Lóngshānsī,) หรือในไทยบ้างเรียก วัดหลงซาน เป็นวัดศาสนาพื้นถิ่นไต้หวันในเขตวั่นหวา (หรือบั๊งกะ, เหม่งเจี่ย) ในกรุงไทเป ประเทศไต้หวัน สร้างขึ้นในปี 1738 โดยผู้อพยพจากฝูเจี้ยนในสมัยราชวงศ์ชิง โดยสร้างขึ้นเพื่อบูชาเจ้าแม่กวนอิม ปัจจุบัน วัดมีองค์ประกอบของทั้งศาสนาพุทธแบบจีน, ศาสนาพื้นถิ่นจีน ดังที่ปรากฏในศาลม่าจ้อและกวนอู
ชื่อของวัดนั้นมีที่มาจากวัดหลงชานในจิ้นเจียง แคว้นฝูเจี้ยน ในสมัยศตวรรษที่เจ็ด เมื่อครั้นชาวฝูเจี้ยนอพยพมาตั้งรกรากในแถบวั่นหวาของไทเปในศตวรรษที่ 18 ตอนต้น ก็ได้นำเอาความศรัทธาในวัดหลงชานที่บ้านเกิดของตนมาสร้างเป็นวัดที่ไต้หวันด้วย ถาวรวัตถุเดิมของวัดที่สร้างในปี 1738 ไม่มีคงเหลือในปัจจุบัน อาคารและโครงสร้างหลังปัจจุบันสร้างขึ้นในปี 1919 และแล้วเสร็จในปี 1924
วัดหลงชานเป็นที่นิยมในหมู่นักท่องเที่ยวจากประเทศไทย โดยเฉพาะจากศาลเยฺว่เหล่าหรือเฒ่าจันทราซึ่งเชื่อว่าประทานพรด้านความรักและเนื้อคู่สำหรับคนโสด
โตโฮแอนิเมชันสตูดิโอ

โตโฮแอนิเมชันสตูดิโอ  เป็นสตูดิโอแอนิเมชันสัญชาติญี่ปุ่นที่ตั้งอยู่ในเขตชินจูกุ โตเกียว ก่อตั้งขึ้นในปี พ.ศ. 2560 ในชื่อ ไอแอนดา ซึ่งเป็นบริษัทร่วมทุนระหว่างผู้พัฒนาและผู้จัดจำหน่ายอิรุกะ กับสตูดิโอแอนิเมชันอนิมะ ในปี พ.ศ. 2562 บริษัทได้รีแบรนด์เป็น เทีย หลังจากที่สตูดิโอภาพยนตร์และโทรทัศน์โตโฮเข้าถือหุ้นในบริษัท ต่อมาเมื่อวันที่ 20 กันยายน พ.ศ. 2565 โตโฮได้เข้าถือหุ้นควบคุมในบริษัท และเปลี่ยนชื่อเป็น โตโฮแอนิเมชันสตูดิโอ ตามชื่อปัจจุบัน
ชา อู-มิน

คิม มิน-อู (เกิด 24 ตุลาคม ค.ศ. 2000) เป็นที่รู้จักในชื่อในวงการว่า ชา อู-มิน  เป็นนักแสดงชาวเกาหลีใต้ภายใต้ต้นสังกัด Just Entertainment เขาเป็นที่รู้จักจากบทบาทในเรื่อง "Night Has Come" (ค.ศ. 2023) และ "Study Group" (ค.ศ. 2025)
ชีวิตช่วงต้น.
ชา อู-มิน เกิดเมื่อวันที่ 24 ตุลาคม ค.ศ. 2000 ที่ปูซาน ประเทศเกาหลีใต้ เขาศึกษาที่สถาบันศิลปะแห่งกรุงโซล
อี มิน-แจ

อี มิน แจ (เกิดวันที่ 21 มกราคม ค.ศ. 2000) เป็นนักแสดงชาวเกาหลีใต้ในสังกัดอิกเกิลเอนเตอร์เทนเมนต์ เขามีชื่อเสียงจากละครโทรทัศน์เรื่อง "Train" (ค.ศ. 2020) และ "โรแมนซ์ฉบับเร่งรัด" (ค.ศ. 2023)
ชีวิตช่วงต้น.
อีเกิดเมื่อปี ค.ศ. 2000 ที่ประเทศเกาหลีใต้ เขาสำเร็จการศึกษาจากภาควิชาละครเวทีแห่งมหาวิทยาลัยชุงอัง
มาร์แซล บารู

มาร์แซล บารู (16 มกราคม ค.ศ. 1934 – 7 มกราคม ค.ศ. 2025) เป้นนักเทเบิลเทนนิสชชาวฝรั่งเศส เขาชนะ#เปลี่ยนทาง หลายครั้งใน ค.ศ. 1958 ถึง 1962 เขาเป็นผู้เข้าแข่งขันในเทเบิลเทนนิสชิงแชมป์โลก 1959
ศึกเทพยุทธเขาซูซัน ตอน ทายาทมารโลหิต

"ศึกเทพยุทธเขาซูซัน ตอน ทายาทมารโลหิต"  หรืออีกชื่อคือ "ประกาศิตจอมมารทะลุฟ้า" เป็นภาคสองต่อจากภาคแรกคือเรื่อง "ศึกเทพยุทธเขาซูซัน ตอน กระบี่มังกรหงส์"（The God and the Demons of Zu Mountain) เป็นละครโทรทัศน์ฮ่องกงแนวกำลังภายในกึ่งแฟนตาซี 20ตอนจบ ที่ถ่ายทําและออกอากาศโดยช่องทีวีบีในปี ค.ศ.1991 นำแสดงโดย เจิ้ง อีเจี้ยน และ เฉิน สงหลิง ผลตอบรับในฮ่องกงดีกว่าภาคแรกและส่งให้
ดาราชาย เจิ้งอีเจี้ยน ดังยิ่งขึ้น ต่อมาในปีค.ศ. 1996 ได้ถูกนำไปออกอากาศในอินเดีย และกลายเป็นหนึ่งในละครฮ่องกงที่ฮิตมากที่นั้น
เรื่องย่อ.
เมื่อยุทธภพมีภัยทำให้สำนักง้อไบ้ต้องออกตามหากระบี่ วิเศษ 2 เล่มคือกระบี่ มังกร และกระบี่หงษ์ จอมมารเสื้อเขียวจึงถือโอกาสบุกขึ้นง้อไบ้เพื่อยึด สำนักหวังจะเปิดประตูกั้นแดนมารเพื่อเข้าไปฝึกวิชามาร แต่จอมมารเสื้อ เขียวไม่รู้วิธีเปิดประตู จึงต้องจับตัว ติงหยิ่น มาเพื่อสอบถามแต่ติงหยิ่นกลับเข้าไปแดนมารคนเดียว สี่เฟยเหนียง ที่เป็นมือขวาของจอมมารเสื้อเขียว จึงคิดเอาผ้ายันต์แ พรทองของ ฮูหยินเป่าเซี่ยง มาสยบติงหยิ่นแต่ก็ถูกเหล่าเศิษย์ของง้อไบ้ขวางไว้ ระหว่างนั้น ซ่างกวานนจิ๋งอั่ว โดนพิษกิ้งก่ายักษ์ ก็ได้ ซาเยี่ยนหงเป็นคนช่วยถอนพิษให้
แต่ซาเยี่ยนหงเองก็มีความแค้นกับสำนักง้อไบ้ ฝีมือของซาเยี่ยนหงสูงมาก แม้จอมมารเสื้อเขียวก็ไม่ใช่คู่ต่อสู้ คราวนี้สำนักง้อไบ้จึงต้องรับมือทั้งซาเยี่ยนหง และติงหยิ่นที่สำเร็จวิชาหยาดโลหิต ซ่างกวานจิ๋งอั่ว หลุดออกจากน้ำแข็งที่กักขังหวัง เปิดประตูแดนมารอีกครั้งเพื่อก่อกวนยุทธภพแต่ก็ถูก จี่เลอะถงกู ขัดขวางไว้ได้เหลื่อเพียงจิตมารที่ถูกกักไว้ในอุกาบาต จอมมารเชียนเหยียนหวัง ได้จิตมารของมารโลหิตเพื่อเพิ่มพลังของตนจึงเข้า แย่งอุกบาต จนทำ
ให้หายสาบสูญ ต่อมาอุกบาตแตกจึงให้กำเนิด สือเซิน ขึ้นมา ซือไท่หยวน และนักพรตอู่เฉินจึงสั่งให้ อี๋อิงหนาน และเซินถูหง ออกตามหามารโลหิต แล้วสังหารเพื่อยับยั้งภัยพิบัติ แต่กลับไม่ทันการเพราะสือเซินหลงอุบาย ของ นักพรตสองหน้า ทำให้กลายเป็นมารโลหิตเต็มตัว การยับยั้งมารโลหิต ต้องใช้ร่มฉัตร 7 สีของ ธิดาเทียนตู แต่ร่มฉัตร 7 สีต้องคำสาบของ ธิดาเถาฮัว เพื่อยุทธภพแล้ว ซุนหนานเสียงเจ้ง จึงยอมเสียสละเปิดร่มฉัตร 7 สีเพื่อปราบมาโลหิตจนตนเองต้องกลายเป็นหิน ส่วนสือเซินก็หลุดพ้นจาก การเป็นมารโลหิตชั่วคราว
เจ้าแม่เซิ่นกู จึงช่วยขับจิตมารออกจากร่างให้ แต่จิตมารกลับไปเข้าสิง ชุ่ยอิ่ง ศิษย์เอก และเซินถูหงก็โดนเทพปีศาจ 4 หน้าเพื่อชุ่ยอิ่ง แต่ชุ่ยอิ่งกลับรอดมาได้เพราะการช่วยของเซินถูหง ทั้งสองวางแผนเป็นให*่เริ่มจากการกำจัดจอมมารเชียนเหยียนและออกตามล่า สำนักง้อไบ้ อี๋อิงหนานและสือเซินหลบหนีไปในอดีตด้วยการย้อนเวลาของย่าจิ่วผาน เพื่อยับยั้งมารโลหิตสำนักง้อไบ้จึงต้องออกตามหาป้าย หยกประกาศิตที่อยู่ในแดนมารเพื่อมาปราบมารโลหิต
ได้รับความนิยมในอินเดีย.
ในปีค.ศ. 1996 ได้มีการนำละครชุดเรื่องนี้พากษ์เป็นภาษาฮินดี ออกอากาศในอินเดีย ผ่านทางช่องยอดนิยม HomeTV กลายเป็นหนึ่งในละครฮ่องกงที่ได้รับความนิยมอย่างล้นหลามในช่วงเวลานั้นในอินเดีย
ยุน จู-ย็อง

ยุน จู-ย็อง (26 กรกฎาคม ค.ศ. 1928 – 6 มกราคม ค.ศ. 2025) เป้นนักการเมืองชาวเกาหลีใต้ เขาเป็นสมาชิก #เปลี่ยนทาง โดยดำรงตำแหน่งในสมัชชาแห่งชาติใน ค.ศ. 1973 ถึง 1979
ยุนเสียชีวิตในวันที่ 6 มกราคม ค.ศ. 2025 ด้วยอายุ 96 ปี
รูปสลักพระศากยมุนีเสด็จออกจากเขา

รูปสลักพระศากยมุนีเสด็จออกจากเขา  หรือ รูปสลักพระศากยมุนีปรากฏพระองค์  เป็นประติมากรรมไม้แกะสลัก ผลงานศิลปินชาวไต้หวัน หฺวาง ถู่-เฉฺว่ย์ สร้างขึ้นในปี 1926 รูปจำลองของประติมากรรมนี้ได้รับการขึ้นทะเบียนเป็นโบราณวัตถุสำคัญของสาธารณรัฐจีน (ประเทศไต้หวัน)
ประวัติศาสตร์.
ในสมัยไต้หวันใต้ปกครองญี่ปุ่น แม้ว่าหฺวาง ถู่-เฉฺว่ย์ จะถือเป็นศิลปินมีชื่อในเทเต็ง แต่เขาไม่ได้มีฐานะร่ำรวย ประธานใหญ่ของ "ไต้หวันเดลีนิวส์" ในเวลานั้น อาไคชิ ซาดาโซะ (Akaishi Sadazo) ถึงกับเคยเสนอให้เขาล้มเลิกทางเดินในสายวิจิตรศิลป์และหันมาทำชิ้นงานขนาดเล็กที่คนทั่วไปต้องการเพื่อสร้างเงินดีกว่า กระนั้น หฺวางปฏิเสธข้อแนะนำนี้ ในช่วงเดียวกันนั้น ชาวเมืองย่านวั่นหวากำลังเตรียมการถวายพระพุทธรูปให้กับวัดหลงชาน, โดยมี เวย์ ชิง-เตอ เป์นผู้ดูแลการระดมทุน และต่อมาได้ระดมทุนว่าจ้างให้หฺวางเป็นผู้สร้างสรรค์พระพุทธรูปองค์ที่จะถวายแด่วัด
ประติมากรรมนี้สร้างขึ้นแล้วเสร็ใจในปี 1926 และส่งมาถึงไต้หวัน ประดิษฐานภายในวัดหลงชานสำเร็จในปลายปีเดียวกัน
ในปี 1945 ระหว่างการโจมตีไทเปทางอากาศ ประติมากรรมนี้ซึ่งประดิษฐานภายในโถงเคียงของวัดหลงชาน ถูกทำลาย ต่อมา คณะกรรมการกิจการวัฒนธรรม (กระทรวงวัฒนธรรมในปัจจุบัน) ได้เชิญชวน Huang Chao-mo มาเพื่อทำการบูรณะจนเสร็จในปี 1989 ในวันที่ 30 ตุลาคมของปีเดียวกัน คณะกรรมการกิจการวัฒนธรรมได้มอบประติมากรรมองค์จำลองที่ทำจากบรอนซ์รวมห้าองค์ให้แก่พิพิธภัณฑ์ประวัติศาสตร์แห่งชาติ, พิพิธภัณฑ์วิจิตรศิลป์แห่งชาติ, วัดไคหฺยวนในไถหนัน, พิพิธภัณฑ์วิจิตรศิลป์เกาสฺยง และที่วัดหลงชานที่เคยประดิษฐานประติมากรรมไม้องค์เดิม
ลักษณะ.
ผลงานออกแบบของหวางไม่ได้ทำตามแบบพระพุทธรูปธรรมเนียม เขาได้รับแรงบันดาลใจจากภาพดขียน "พระศากยมุนีปรากฏองค์จากภูเขา" (Shakyamuni Emerging from the Mountain) โดยศิลปินสมัยราชวงศ์ซ่งใต้ เหลียง ไข่ ซึ่งบอกเล่าเรื่องราวในพุทธประวัติตอนที่พระศากยมุนีพุทธเจ้าตรัสรู้หลังปฏิบัติธรรมบนเขานานเก้าปี และเสด็จลงมาจากภูเขา
พุทธศิลป์ของประติมากรรมนี้แสดงพระศากยมุนีพุทธเจ้าประทับยืน พระหัตถ์ (มือ) สองข้างประนมดึงจีวรขึ้น เปิดให้ชายจีวรเห็นพระบาท (เท้า) สองข้างที่ยืนเปิดออก ให้ลักษณะที่สมดุล ประติมากรรมนี้สร้างขึ้นจากโครงร่างดินเหนียว ก่อนแปรสภาพมาเป็นปูนปลาสเตอร์ ที่นำมาใช้เป็นโครงแกะสลักไม้ตามลำดับ